Άναρχες Σκέψεις: 1 Μάη 1886, Σικάγο. Οι ρίζες της Πρωτομαγιάς\nΤο ότι οι οκτώ δικάζονταν για τις αναρχικές πεποιθήσεις τους και τις συνδικαλιστικές δραστηριότητες τους ήταν σαφές απ' την αρχή. Η δίκη έκλεισε όπως είχε ανοίξει, όπως βεβαιώνεται από τα λόγια της κατακλείδας ομιλίας του κρατικού πληρεξούσιου Grinnell στους ένορκους. «Ο νόμος δικάζεται. Η αναρχία δικάζεται. Αυτά τα άτομα έχουν επιλεχτεί, έχουν διαλεχτεί από το Ορκωτό Δικαστήριο, και κατηγορούνται επειδή ήταν ηγέτες. Δεν υπάρχουν άλλοι ένοχοι παρά οι χιλιάδες που τα ακολουθούν. Κύριοι του σώματος ενόρκων: καταδικάστε αυτά τα άτομα, κάντε τα παράδειγμα για αυτούς, κρεμάστε τους και σώζεται τους θεσμούς μας, τη κοινωνία μας.»\nΠάνω από έναν αιώνα μετά από εκείνη την πρώτη Πρωτομαγιάτικη διαμαρτυρία στο Σικάγο, πού είμαστε; Περιφερόμαστε στη πόλη με τα εμβλήματα του σωματίου μας - για τη μοναδική μέρα της χρονιάς που μπορούμε να τα βγάλουμε έξω από τα γραφεία μας. Κατόπιν στεκόμαστε ακούγοντας βαρετούς (και συνήθως φοβερά ανούσιες) ομιλίες από τους εξίσου βαρετούς γραφειοκράτες του σωματίου. Πρέπει να υπενθυμίζουμε στους εαυτούς μας ότι η Πρωτομαγιά ήταν μία μέρα την οποία οι εργαζόμενοι σε όλο τον κόσμο έδειξαν τη δύναμή τους, διακήρυξαν τα ιδανικά τους και γιόρτασαν τις επιτυχίες τους.\nΧρειαζόμαστε επαναστατική πολιτική. Αυτό σημαίνει πολιτική που μπορεί να μας οδηγήσει προς έναν γνήσιο σοσιαλισμό όπου η ελευθερία δεν ξέρει κανένα όριο εκτός από την μη παρεμπόδιση της ελευθερίας των άλλων. Έναν σοσιαλισμό που είναι βασισμένος στη πραγματική δημοκρατία - όχι την τωρινή επίφαση δημοκρατίας όπου μπορούμε να επιλέξουμε κάποιους από τους κυβερνήτες μας, αλλά δεν μπορούμε να επιλέξουμε να είμαστε χωρίς κυβερνήτες. Μια πραγματική δημοκρατία όπου ο καθένας που επηρεάζεται από μια απόφαση θα έχει την ευκαιρία να έχει το λόγο για τη λήψη εκείνης της απόφασης. Μια δημοκρατία του αποτελεσματικά συντονισμένου εργασιακού χώρου και των κοινοτικών συμβουλίων. Μια κοινωνία όπου η παραγωγή είναι για να ικανοποιεί τις ανάγκες, και όχι για να αποκτήσουν κέρδη οι λίγοι προνομιούχοι.\nAναδημοσίευση από http://www.vrahokipos.net\nΑναρτήθηκε από Folkard στις 16:17\nΕπιτέλους η ΚΝΕ ξεσκέπασε τον Σύριζα!\nEκδόσεις “Ελεύθερος Τύπος”, μια συζήτηση με τον Γ....\nThe Wake Up Call - Tο πολιτικό γκράφιτι στον καιρό...\nEλεύθεροι κοινωνικοί χώροι


ΦΩΣ ΦΑΝΑΡΙΟΥ: ΜΝΗΜΗ ΚΑΘΗΓΗΤΗ ΠΑΝΑΓΙΩΤΗ ΚΑΡΑΒΙΤΗ ΑΡΧΟΝΤΟΣ ΝΟΤΑΡΙΟΥ ΤΗΣ Μ.τ.Χ.Ε.\nΜΝΗΜΗ ΚΑΘΗΓΗΤΗ ΠΑΝΑΓΙΩΤΗ ΚΑΡΑΒΙΤΗ ΑΡΧΟΝΤΟΣ ΝΟΤΑΡΙΟΥ ΤΗΣ Μ.τ.Χ.Ε.\nΑναχώρησε σήμερα (16 Ιουνίου 2020) για την αιωνιότητα, ο Παναγιώτης Καραβίτης (Dr. Peter Karavites), Επίτιμος Καθηγητής Αρχαίας Ιστορίας στο Bridgewater State College της Βοστώνης (ΗΠΑ) και οφφικιάλιος του Οικουμενικού Πατριαρχείου.\nΟ αείμνηστος Παναγιώτης Καραβίτης γεννήθηκε και μεγάλωσε στην Πάτρα. Μέλος πολύτεκνης και ψαλτικής οικογένειας. Ο πατέρας του ήταν ο αείμνηστος Θεμιστοκλής Καραβίτης, επί πολλές δεκαετίες αριστερός ψάλτης στον Ι. Ναό Παντανάσσης Πατρών. Ο Π. Καραβίτης έφυγε το 1953 για την Αμερική, όπου σπούδασε και στη συνέχεια σταδιοδρόμησε ως πανεπιστημιακός δάσκαλος σε ανώτατα εκπαιδευτικά ιδρύματα των Η.Π.Α. διδάσκοντας αρχαία και ελληνορωμαϊκή ιστορία. Παράλληλα έψαλε σε πολλούς ναούς της εκεί Ομογένειας και προσέφερε από διάφορες θέσεις. Διετέλεσε και μέλος του Συμβουλίου Αποδήμου Ελληνισμού των Η.Π.Α.\nΣτα 2009 μας παραχώρησε μια πολύ ενδιαφέρουσα συνέντευξη στην Πάτρα και στον τηλεοπτικό σταθμό intv.gr. Mιλάει για τον Όμηρο, τους πατέρες των πρώτων αιώνων του χριστιανισμού, τις σχετικές μελέτες που έχει εκπονήσει, την Αμερική και την Ελληνική Ομογένεια, τον αείμνηστο Αρχιεπίσκοπο Ιάκωβο, τον πρώην (σήμερα) Αρχιεπίσκοπο Δημήτριο, το Οικουμενικό Πατριαρχείο και για πολλά άλλα ακόμη.\nΕίχα την τύχη να μου εμπιστευτεί για μετάφραση από τα αγγλικά στα ελληνικά ένα σημαντικό κείμενό του για τον Απόστολο Παύλο, το οποίο μπορείτε να διαβάσετε εδώ.\nΠρόλαβα και τον ηχογράφησα! Θα εκδώσω τώρα στη μνήμη του αυτή την ιστορική, πλέον, ηχογράφηση, στην οποία ψάλλει με μοναδικό τρόπο συνθέσεις πατρινών μελοποιών.\nΤο εξαιρετικά ενδιαφέρον στην περίπτωση του αείμνηστου Π. Καραβίτη είναι ότι ήταν αυτήκοος του μεγάλου εκείνου πρωτοψάλτου στην Παντάνασσα των Πατρών Νικολάου Μαυροπούλου, του εκ Κωνσταντινουπόλεως. Και θυμόταν πολλές "θέσεις" του Μαυρόπουλου τις οποίες και απέδιδε μοναδικά. Θέσεις και μουσικές φράσεις που του είχαν εντυπωθεί και παρά την εγκατάστασή του στην Αμερική, δεν τις ξέχασε ποτέ.\nΣτο επιστημονικό του έργο, τώρα, στεκόμαστε στα βιβλία του:\n- Capitulations and Greek interstate relations: The reflection of humanistic ideals in political events (Hypomnemata) (Englisch) Taschenbuch – 1. Januar 1982\n- Promise-Giving and Treaty-Making Homer and the Near East (1991)\n- Evil, Freedom, and the Road to Perfection in Clement of Alexandria (Vigiliae Christianae , Suppl. 43) (Vigiliae Christianae, Supplements) (Englisch) Gebundene Ausgabe – 1. Januar 1999\nΈνα από τα τελευταία σημαντικά πονήματά του ήταν το Homer and the Bronze Age: The Reflection of Humanistic Ideals in Diplomatic Practices (Gorgias Press, 2008 - 242 σελίδες).\nΠαρακάτω δημοσιεύουμε μία ιδιαίτερη μελέτη του, με θέμα: "Ελευθερία και Αυτονομία".\nΟ Παναγιώτης Καραβίτης ήταν πραγματικά ένας άρχοντας! Ήθος σπάνιο! Απ' αυτό που εκλείπει...\nΕίμαι ευτυχής που τον γνώρισα. Και αυτόν και την μακαρίτισσα σύζυγό του Χριστίνα, δραστήριο μέλος της Φιλοπτώχου Αδελφότητος της Αρχιεπισκοπής Αμερικής.\nΠαραθέτουμε στη συνέχεια το βίντεο της συνέντευξής μας.\nPeter Karavites - ΕΛΕΥΘΕΡΙΑ ΚΑΙ ΑΥΤΟΝΟΜΙΑ by Panagiotis Andriopoulos on Scribd\nΕτικέτες Αρχιεπισκοπή Αμερικής, Άρχοντες της Μ.τ.Χ.Ε., Κείμενα Παναγιώτη Αντ. Ανδριόπουλου


06/05/2016 07:23 GMT +01:00\nΟ χρόνος μετράει αντίστροφα για το φετινό διαγωνισμό της Eurovision, που θα πραγματοποιηθεί στο Globe Arena της Στοκχόλμης στις 14 Μαΐου. Για τρίτη συνεχόμενη χρονιά το Allesgr.de δίνει ενεργά το παρόν στο διαγωνισμό. Φέτος, λοιπόν, για τη Στοκχόλμη έχει αναχωρήσει ο ανταποκριτής μας Αβραάμ Γκόσιος, ο οποίος θα μας μεταδώσει όλο το κλίμα τόσο της ελληνικής αποστολής όσο και των άλλων χωρών.\nΔεν πρέπει να ξεχνάμε ότι η ελληνική αποστολή ενώ βρισκόταν αρκετά χαμηλά στα προγνωστικά, μετά την 1η πρόβα έχει αρχίσει ν’ ανεβαίνει στις θέσεις.\nΆλλωστε δεν είναι λίγες οι φορές που έχουν γίνει ανατροπές στο διαγωνισμό της Eurovision με outsider τραγούδια να τα πηγαίνουν αρκετά καλύτερα (απ’ ότι προβλεπόταν) στον τελικό, κάνοντας την έκπληξη.\nΝα θυμίσουμε, λοιπόν, ότι οι Έλληνες της Ελλάδας δε μπορούν να ψηφίσουν στον πρώτο ημιτελικό, ο οποίος θα γίνει την Τρίτη στις 10 Μαΐου και θα κατά τον οποίο θα αποφασισθεί αν η Ελλάδα θα συνεχίσει και στις 14 Μαΐου για τον τελικό. Τα τραγούδια είναι πολλά και ο ανταγωνισμός ακόμη μεγαλύτερος. Φυσικά σημαντικό ρόλο στη διαμόρφωση των τελικών αποτελεσμάτων θα παίξουν και οι Έλληνες του εξωτερικού, οι οποίοι μπορούν να ψηφίσουν την Ελλάδα. Την Τρίτη, λοιπόν, Έλληνες στη Γερμανία αλλά και στις υπόλοιπες χώρες του εξωτερικού, δεν έχετε παρά να συντονιστείτε και να ψηφίσετε τους Argo με το Utopian Land.\nΠαράλληλα, ο ανταποκριτής μας, Αβραάμ Γκόσιος θα σας μεταφέρει το κλίμα από τη Στοκχόλμη και θα σας ενημερώνει για όλα τα τεκταινόμενα και hot νέα της Eurovision τις επόμενες 10 ημέρες.\nΦαβορί για το φετινό διαγωνισμό μέχρι στιγμής θεωρούνται η Γαλλία με το τραγούδι J’ai cherché,\nη Ρωσία με τo τραγούδι You are the only one,\nαλλά και η Αυστραλία, η οποία συμμετέχει για 2η φορά στη Eurovision με το τραγούδι Sound Of Silence.


18 ζευγάρια που αποδεικνύουν ότι η αγάπη αλλάζει τους ανθρώπους προς το καλύτερο - NewSide.gr | NewSide.gr\nΛένε ότι η εμφάνιση δεν έχει σημασία όταν είσαι ερωτευμένος. Όταν τα συναισθήματα πιάνουν κορυφή, πολλά ζευγάρια δίνουν υποσχέσεις ο ένας στον άλλο να αγαπιούνται για πάντα και με οποιαδήποτε συνθήκη. Αλλά είστε έτοιμοι να γίνετε καλύτεροι για το δεύτερο μισό σας;\nΤα ζευγάρια σε αυτό το άρθρο έχουν αποδείξει με το δικό τους παράδειγμα ότι τίποτα δεν είναι αδύνατο όταν εργάζεστε προς τον κοινό σας στόχο μαζί. Εμείς θα σας δείξουμε 18 ζευγάρια που ενέπνευσαν ο ένας τον άλλον για να χάσουν βάρος. Κατάφεραν να επιτύχουν μαζί απίστευτα αποτελέσματα.\n1. Μπορείτε να δείτε την ιστορία μιας απίστευτης μεταμόρφωσης. Έχουν περάσει 3 χρόνια μεταξύ αυτών των 2 φωτογραφιών.\n2. Ο Danny και η Lexi έχουν χάσει σχεδόν 190 κιλά σε ένα χρόνο. Το κοινό τους βάρος ήταν σχεδόν 350 κιλά τη στιγμή του γάμου τους, αλλά δεν τους ενοχλούσε καθόλου. Ωστόσο, αμέσως μετά παντρεύτηκαν και έμαθαν ότι αν δεν χάσουν βάρος, δεν θα μπορέσουν να αποκτήσουν μωρό. Τα αποτελέσματά τους είναι εντυπωσιακά!\n3. Αυτό το ζευγάρι είναι σε τέλεια φυσική κατάσταση εδώ και ένα χρόνο και άρχισε να δείχνει 10+ χρόνια νεότερο. Όλα λόγω μιας απόφασης που πήραν την παραμονή της Πρωτοχρονιάς.\n4. Αυτό το ζευγάρι άλλαξε εντελώς τον τρόπο ζωής του σε διάστημα 2 ετών. Και δεν θα συνέβαινε αυτό εάν δεν υποστήριζαν ο ένας τον άλλο.\n5. Το 2013, αυτό το ζευγάρι αποφάσισε ότι ήταν καιρός να αρχίσει να ακολουθεί έναν υγιεινό τρόπο ζωής. Μετά από ένα χρόνο, έχασαν μαζί 150 κιλά και άρχισαν να φαίνονται εκπληκτικοί.\n6. Αυτά τα παιδιά απόκτησαν μια καλή φυσική κατάσταση πριν από το γάμο τους. Νομίζουμε ότι κατά πάσα πιθανότητα έλαβαν υπερβολικά κομπλιμέντα την ημέρα εκείνη.\n7. Αυτό το ζευγάρι έβαλε στόχο να χάσει βάρος σε μια ηλικία που οι περισσότεροι άνθρωποι προτιμούν να αγνοήσουν τη φυσική τους κατάσταση. Μαζί έχασαν 59 κιλά σε λιγότερο από ένα χρόνο.\n8. Η Haley Smith αγαπούσε τα γλυκά όλη της τη ζωή. Αλλά αφού ο φίλος της τής έκανε πρόταση γάμου, υποσχέθηκε ότι θα αλλάξει προς το καλύτερο. Ήταν δύσκολο να την αναγνωρίσεις μετά από 6 μήνες!\n9. Μερικές φορές τα ζευγάρια χάνουν βάρος μετά το γάμο τους, αντί να παχύνουν. Το αποτέλεσμα γι ‘αυτό το ζευγάρι είναι μια απώλεια 150 κιλών.\n10. Το πιο δύσκολο ήταν να ελέγξουν την όρεξη τους και να αλλάξουν τις κακές διατροφικές τους συνήθειες. Αλλά το αποτέλεσμα άξιζε τον κόπο! Έχασαν περισσότερα από 226 κιλά μαζί σε διάστημα 2 ετών.\n11. Είναι δύσκολο να αναγνωρίσουμε αυτούς τους τύπους. Άφησαν τις κακές συνήθειες τους (αλκοόλ και μεσημεριανά σνακ) και άρχισαν να γυμνάζονται τακτικά. Ο άντρας έχασε 50 κιλά χάρη στην υποστήριξη της αγαπημένης του, η οποία επίσης ωφελήθηκε από αυτόν τον νέο υγιεινό τρόπο ζωής.\n12. Αυτός ο τύπος είναι χαρούμενος που η φίλη του κέρδισε σε έναν δύσκολο αγώνα για να αποκτήσει το τέλειο σώμα.\n13. Ποιος είπε ότι είναι αδύνατο να χάσετε βάρος όταν έχετε κάνει 2 παιδιά; Αυτό το ζευγάρι απέδειξε ακριβώς το αντίθετο και έχασε 50 κιλά μαζί.\n14. Ένα ερωτευμένο ζευγάρι έχασε 150 κιλά μαζί σε σύντομο χρονικό διάστημα. Αυτή η ακραία απώλεια βάρους άφησε το ίχνος της – μια μεγάλη ποσότητα επιπλέον δέρματος. Τώρα μαζεύουν χρήματα για να μπορέσουν να κάνουν πλαστικές χειρουργικές επεμβάσεις.\n15. Όταν συναντήθηκαν αυτά τα δύο παιδιά, ήταν πολύ μακριά από το να είναι τέλειοι αλλά κατάφεραν να αλλάξουν ο ένας για τον άλλον. Η αγάπη σίγουρα κάνει θαύματα.\n16. Το να γίνουν πραγματικοί αθλητές αντί απλώς να χάσουν βάρος, ειδικά αφού έχουν ένα μωρό, είναι αποτελέσματα για τα οποία μπορεί κανείς να αισθάνεται περήφανος.\n17. Πέρασαν 3 χρόνια μεταξύ της πρώτης και της δεύτερης φωτογραφίας. Κατάφεραν να χάσουν συνολικά 100 κιλά.\n18. Το κυριότερο πράγμα για την επίτευξη του στόχου σας είναι να είστε επίμονοι και να μην εγκαταλείπετε ποτέ.\n40 ζευγάρια ζώων αποδεικνύουν ότι υπάρχει αληθινή αγάπη στο ζωικό βασίλειο\n25 αστείες φωτογραφίες γάμων\nΚάθε έpωτας έχει το φινάλε που του αξίζει\nΑΠΙΣΤΕΥΤΟ: 10 Αλλόκοτα πράγματα που έχουν βρει οι Καμαριέρες σε δωμάτια ξενοδοχείων (video)


ΚΙΝΗΜΑ ΛΑΟΥ: Πολιτικός σεισμός στην Ευρώπη. Ραγδαίες εξελίξεις στον απόηχο του Brexit\nΠολιτικός σεισμός στην Ευρώπη. Ραγδαίες εξελίξεις στον απόηχο του Brexit\nΠαρασκευή, 1 Ιουλίου 2016 ·\nΗ εκτίμηση που διατυπώναμε μια βδομάδα πριν, ότι το πολιτικό σκηνικό της Ευρώπης θα ήταν τελείως διαφορετικό μετά το δημοψήφισμα στη Μ. Βρετανία, επιβεβαιώνεται. Με τρόπο πολύ πιο έντονο από ό,τι θα περίμενε κανείς και παρά τις απίστευτες συντονισμένες προσπάθειες να υπάρξει ένα αποτέλεσμα που δεν θα έφερνε τη σημερινή αναταραχή. Τελικά, οι Βρετανοί πολίτες, στην πλειοψηφία τους και με πρωτοφανή συμμετοχή (πάνω από 80%, ενώ σε βουλευτικές εκλογές και ευρωεκλογές καταγράφονται εξαιρετικά μικρότερα ποσοστά συμμετοχής) αψήφησαν τη συστηματική τρομοκρατία ΜΜΕ, αγορών και ευρωκρατών για τον ορυμαγδό που θα προκαλούσε τυχόν υπερίσχυση του Brexit, και ψήφισαν υπέρ της αποχώρησης της Μ. Βρετανίας, του 1/5 δηλαδή της Ευρώπης!Η απίστευτη εκστρατεία υφαρπαγής της ψήφου υπέρ της παραμονής και ο σκανδαλώδης τρόπος που στήθηκε το σκηνικό την ημέρα των εκλογών, δεν μπόρεσαν να πτοήσουν την πλειοψηφία των πολιτών από την απόφασή της να καταδικάσει την Ε.Ε. και τις πολιτικές της. Η στήριξη της «παραμονής» από όλους τους ισχυρούς του κόσμου, από τις λεγόμενες «αγορές» μέχρι τον Ομπάμα, από το κύριο μέρος της άρχουσας τάξης και του πολιτικού κόσμου της Βρετανίας, από σύσσωμη την ευρωκρατία και τον κόσμο των μεγάλων πολυεθνικών, δεν έφτασε για να πτοήσει τους Βρετανούς. Δεν έφτασε ούτε η (μάλλον στημένη) υπόθεση της δολοφονίας, λίγες μέρες πριν από το δημοψήφισμα, της βουλευτίνας των Εργατικών από μια σκοτεινή φυσιογνωμία, έναν ναζιστή που δηλώνει ότι «το όνομά του είναι “θάνατος”». Δολοφονία που αξιοποιήθηκε χυδαία για τη ρυμούλκηση ψηφοφόρων υπέρ της παραμονής, αφού σύμφωνα με τους επίδοξους διαμορφωτές της κοινής γνώμης, μόνο τέτοιοι παράλογοι, μισαλλόδοξοι και δολοφόνοι υποστηρίζουν το Brexit.\nΑνάρτηση από:h ttp://www.e-dromos.gr


Δείτε σήμερα: H ΕΚΔΙΚΗΣΗ ΤΟΥ ΑΧΙΛΛΕΑ[ ACHILLES' REVENGE]\nΗ γυναίκα του Έκτορα, η Ανδρομάχη, ξέρει πως η επιστροφή του Αχιλλέα απειλεί τον άντρα της και τον εκλιπαρεί να μην πολεμήσει. Αλλά ο Έκτορας φεύγει για να συναντήσει το πεπρωμένο του. Στο μεταξύ, ο Αχιλλέας έχει γίνει ανεξέλεγκτος. Οι θεοί αποφασίζουν να πάνε και πάλι στο πεδίο της μάχης, ώστε να υπερασπιστεί ο καθένας την πλευρά που έχει επιλέξει. Ο Αχιλλέας φτάνει ως τον ποταμό Σκάμανδρο, που βάφεται κόκκινος από το αίμα των πολεμιστών της Τροίας. Και τότε, ο θεός Σκάμανδρος στρέφεται εναντίον του Αχιλλέα και τον παρασέρνει στον χείμαρρό του. Η Ήρα πανικοβάλλεται και ζητά από τον Ήφαιστο να σώσει τον Αχιλλέα. Θα τα καταφέρει;


Ο Τριγωνιώτης: 13 Απρ 2014\nΞέρουν ότι η πορεία της εξόδου από την κρίση είναι μαραθώνιος.\nΟ χρόνος είναι πολύς. Κοντά ενάμισης μήνας ως τις ευρωεκλογές. Και ως τις αυτοδιοικητικές ένας μήνας και κάτι. Τι θα συμβεί σ' αυτό το διάστημα και σε ποιο βαθμό θα επηρεάσει την ψήφο μας και το αποτέλεσμα της κάλπης, κανένας δεν είναι σε θέση να το προβλέψει. Κι ας σπεύδουν πολλοί να υποδύονται τους σύγχρονους Τειρεσίες. Αλλά υπάρχει κάτι που το ξέρουμε. Εκείνο που δεν επιδέχεται την παραμικρή αμφισβήτηση είναι ότι πολλά θα κριθούν από τις εξελίξεις που δρομολόγησε η έξοδος της χώρας στις αγορές. Καλώς ή κακώς, το γεγονός δημιούργησε προσδοκίες και ελπίδες. Και καλώς ή κακώς, οι κυβερνώντες έχουν σπεύσει να τις προεισπράξουν.\nΔεν είναι ανεξήγητη η στάση τους. Ξέρουν ότι η πορεία της εξόδου από την κρίση είναι μαραθώνιος. Αλλά οι πολιτικοί ανταγωνισμοί και οι επικείμενες εκλογικές αναμετρήσεις υπάγονται σε άλλη κατηγορία ? μοιάζουν με αλλεπάλληλες κούρσες ταχύτητας. Και οι κυβερνώντες γνωρίζουν ότι η συγκεκριμένη χρονική συγκυρία αποτελεί γι' αυτούς τη «μεγάλη ευκαιρία». Δεν έχουν περιθώριο να την αφήσουν να περάσει ανεκμετάλλευτη. Γι' αυτό, άλλωστε, και φρόντισαν ώστε όλα τα «ευχάριστα» να στριμωχτούν μέσα σ' αυτό το διάστημα. Βέβαια, τον Μπαλτάκο δεν τον είχαν προβλέψει, αλλά ας πρόσεχαν. Οταν διατηρείς χειροβομβίδες μέσα στο σπίτι σου, φροντίζεις τουλάχιστον να μην είναι απασφαλισμένες. Ο Μπαλτάκος ήταν. Και εξερράγη. Αν και με τους σωστούς χειρισμούς, τίποτα δεν μπορεί να αποκλείσει να αποδειχθεί θετικός τελικά ο συνολικός απολογισμός.\nΤα άλλα, όμως, καλά τα οργάνωσαν. Και βοηθούσης και της Μέρκελ αλλά και όλων των ευρωπαϊκών δυνάμεων που δεν έχουν καμιά διάθεση να δουν να ενισχύονται οι εθνικιστικές και οι αντιευρωπαϊκές δυνάμεις, είναι βάσιμες οι προσδοκίες ότι ο σχεδιασμός τους θα αποδώσει τα προσδοκώμενα. Αλλωστε, από τώρα και μέχρι τον Σεπτέμβριο θα πρέπει να έχουν δημιουργήσει την αίσθηση ότι οι επιλογές τους δικαιώθηκαν. Ενώ την ίδια ώρα η άλλη πλευρά δεν έχει να αποδείξει τίποτα. Απλώς και μόνο επειδή δεν προτείνει τίποτα. Μοναδική της δύναμη είναι τα λάθη και οι αδυναμίες των αντιπάλων της.\nΑναρτήθηκε από Γιώργος Μπαμπαλής στις 5:19 μ.μ. Δεν υπάρχουν σχόλια:\nΞέρουν ότι η πορεία της εξόδου από την κρίση είναι...


Μια Παράξενη Ιστορία Mariano Rampolla del Tindaro (1843-1913) ~ tektonismos.blogspot\nHome » Ιστορικά » Μια Παράξενη Ιστορία Mariano Rampolla del Tindaro (1843-1913)\nΜια Παράξενη Ιστορία Mariano Rampolla del Tindaro (1843-1913)\nΓ...Μ... 11:31 π.μ. Ιστορικά\nΔεν είναι η ζωή μέσα στην εκκλησία απρόσβλητη από διάφορες παράδοξες καταστάσεις ,συνομωσίες κτλ. Μέσα σε αυτό το πλαίσιο ο <<φόβος>> του Τεκτονισμού πάντα ήταν ένα από τα υποτιθέμενα αγκάθια που απασχολούσε τους κραταιούς της εκκλησιαστικής εξουσίας φοβούμενοι την δυναμική του αλλά κυρίως την ευρύτητα του πνεύματος που διακρίνει τα μέλη της αδελφότητας αυτής.\nΜια ιστορία που συγκλόνισε την Παπική εκκλησία αλλά είναι ξεχασμένη ή καλύτερα που κάποιοι εσκεμμένα προσπάθησαν να εξαφανίσουν από τα βιβλία της ιστορία είναι αυτή που αφορά την εκλογή του διαδόχου του Πάπα Λέοντα ΧIII. Λέγεται ότι ο επικρατέστερος για την διαδοχή ήταν ένας Καρδινάλιος ο οποίος ότι ήταν Ελευθεροτέκτονας . Βέβαια το Βατικανό προσπαθεί απεμπολήσει αυτή την ιστορία χαρακτηρίζοντας την πλαστή .\nΤο Οικόσημο του Καρδινάλιου Rampolla\nΑυτός λοιπόν ο μυστηριώδης Καρδινάλιος ο οποίος ήταν Τέκτονας και είχε ως όραμα την επανένωση των Εκκλησιών ήταν ο Mariano Rampolla del Tindaro (1843-1913). Γεννήθηκε στο Polizzi της Σικελίας. Μετά από σπουδές του στο κολλέγιο Capranic της Ρώμης και στο Εκκλησιαστικό Κολλέγιο , όπου σπούδασε με Παπική διαταγή Διπλωματία, διορίζετε το 1875 σύμβουλος στη Μαδρίτη. Δύο χρόνια αργότερα ο Rampolla ανακλήθηκε στη Ρώμη και διορίστηκε Γραμματέας Εκκλησιαστικών Υποθέσεων και συγκεκριμένα στις Ανατολικές Υποθέσεις. Στα 1885 ξαναστέλνεται στην Μαδρίτη και το 1887 γίνεται Καρδινάλιος. Επιστρέφοντας στη Ρώμη το 1887 γίνεται Γραμματέας του Κράτους του Βατικανό.\nΟ Rampolla θεωρείται ανοιχτό μυαλό από πολλούς, απαλλαγμένος από προκαταλήψεις και φαίνετε να επιφέρει μια αλλαγή στη γενική πολιτική του Εκκλησιαστικού Κράτους. Μέσα σε μια τεταμένη κατάσταση στην Ευρώπη κατά μεσοίς εντάσεων και πολέμων ο Καρδινάλιος Rampolla προσπαθεί να φέρει κοντά και πετυχαίνει να αποκαταστήσει τις σχέσεις μεταξύ Βατικανού και Γερμανίας. Η Ευρώπη όμως εκείνη την περίοδο κάθεται πραγματικά επάνω σε μια πυριτιδαποθήκη. Ο Βίσμαρκ κάνει μια τριπλή συμμαχία μεταξύ Γερμανίας- Αυστρίας – Ιταλίας εναντίων Γαλλίας . Η Γαλλία με τη σειρά της συμμαχεί με την Ρωσία. Δικαιολογημένα ή όχι ο Rampolla θεωρείται υπεύθυνός αυτής της προσέγγισης λόγω των στενών σχέσεων που έχει αναπτύξει με τους Σλάβους Καθολικούς Κροατίας, Βοημίας κτλ.\nΜέσα σ’ αυτή τη δίνη των γεγονότων ο Rampolla κατηγορείται από διάφορες φωνές ότι είναι Τέκτονας.\nΠαπας Πιος XI\nΕν τω μεταξύ το Βατικανό είχε ενημερωθεί για τον Τεκτονισμό και είχε προχωρήσει στην καταδίκη της αδελφότητας από το 1738. Αυτή η καταδίκη ενισχύθηκε από όλους τους Πάπες με αποκορύφωμα την εγκύκλιο Humanum Genus του 1884. Μάλιστα την περίοδο εκείνη έχουν ενημέρωση εκ των έσω αφού έχουν κατασχεθεί με διαταγή του Βατικανό Τεκτονικά έγγραφα της Στοάς Alta Ventita .\nΟ Πάπας Πίος IX είχε δώσει την άδεια στον ιστορικό Jacques Crétineau-Joly (1803-1875) να δημοσιεύσει τα στοιχεία της Στοάς στο βιβλίο του The Church and the Revolution. Τον Οκτώβριο του 1884 έξι μήνες μετά την εμφάνιση του Humanum Genus με βάση τα ίδια έγγραφα πραγματοποιούνται μια σειρά από διαλέξεις στο Εδιμβούργο της Σκωτίας από τον Monsignor George . f . Dillon. Οι διαλέξεις αυτές ικανοποιούν τόσο πολύ την Παπική Εκκλησία όπου ο Πάπας Λέοντας ανέλαβε την έκδοση και διανομή αυτών των διαλέξεων με δικά του έξοδα.\nΤα έγγραφα της Alta Vendita είναι αξιοσημείωτο ότι περιείχαν ένα σχέδιο το οποίο προέβλεπε την κατάλυση της Καθολικής Εκκλησίας , ένα σχέδιο το οποίο όπως αναφέρονταν χαρακτηριστικά ήταν μακρόπνοο και μπορούσε να χρειαστεί για την υλοποίησή του ακόμη και έναν αιώνα. ΄΄ Ως συνεχιστές του Βολταίρου και της Γαλλικής Επανάστασης θα πρέπει να εξαφανιστεί ο Καθολικισμός και η Χριστιανική ιδέα εν γένει. Το έργο αυτό δεν είναι δουλειά μιας ημέρας, ενός μήνα , ενός έτους. Μπορεί να διαρκέσει και έναν αιώνα. Αλλά στις τάξεις μας ο στρατιώτης μπορεί να πεθάνει αλλά ο αγώνας θα συνεχιστεί. Αυτό που θα πρέπει να περιμένουμε , όπως οι Εβραίοι καρτερούν την έλευση ενός Μεσσία , είναι η έλευση ενός Πάπα που να καλύπτει τις ανάγκες και τις προσδοκίες μας. Θα προβάλει για λογαριασμό μας μια φήμη ότι ήμαστε καλοί πατριώτες και καλοί χριστιανοί. Αυτή η φήμη θα μας δώσει προσβάσεις σε δόγματα , μοναστήρια και σε θέσεις κληρικών. Σε λίγα χρόνια μ’ αυτήν τη δυναμική θα ανέλθουμε ιεραρχικά, μέλη μας θα αποτελέσουν το συμβούλιο του ηγεμόνα και τέλος θα κληθούμε να επιλέξουμε Ποντίφικα΄΄(1).\nΣ’ αυτό το πλαίσιο αλλαγών, επαναστάσεων που ξεπηδούσαν από τις Τεκτονικές Στοές ο Τεκτονισμός χαρακτηρίζεται από τον Πάπα Πιο IX <<Synagogue Of Satan>> και από τον Πάπα Λέοντα XIII εκδίδεται η φοβερή εγκύκλιος εναντίον της Αδελφότητας. Δεν θα διστάσει μάλιστα ακόμη και τον δικό του γραμματέα, αυτόν που βρίσκονταν τόσο κοντά του να τον κατηγορήσει ότι ανήκει σ’ αυτήν την <<διαβολική>> οργάνωση.\nΈτσι φθάνουμε στις 20 Ιουλίου του 1903 όπου έρχεται ένα γεγονός που θα επισπεύσει την εξέλιξη των γεγονότων. Πεθαίνει ο Πάπας Λέοντας XIII και το Κονκλάβιο ξεκινά τις εργασίες για την ανάδηξη του νέου Πάπα. Ο Καρδινάλιος Rampola έρχεται πρώτος στην ψηφοφορία και όλοι είναι έτοιμοι να ανακοινώσουν το σημαντικό αυτό γεγονός. Και τότε λαμβάνει χώρα ένα από τα πιο μυστήρια περιστατικά της Καθολικής Εκκλησιαστικής Ιστορίας. Ο Καρδινάλιος Jan Puzxma , Επίσκοπος Κρακοβίας όπου εκείνη την περίοδο βρίσκονταν στα όρια της Αυστριακής Αυτοκρατορίας διακόπτει την συνεδρία και κάνει την παρακάτω δήλωση ΄΄ Με την εξουσιοδότηση του Αυτοκράτορα της Αυστρίας και Βασιλιά της Ουγγαρίας, κάνοντας χρήση του αρχαίου δικαιώματος και προνομίου ασκώ Veto αποκλεισμού στον Καρδινάλιο Mariano Rampolla del Tindaro ΄΄(2). Το Veto αυτό είχε ως αποτέλεσμα το Παπικό θρόνο να καταλάβει ο δεύτερος τη κατάταξη στην ψηφοφορία Καρδινάλιος Giuseppe Melchior Καρδινάλιος Βιέννης.\nGiuseppe Melchior Pope Pio X\nΠοιοί ήταν όμως οι πραγματικοί λόγοι αποκλεισμού του Rampolla; Ήταν παιχνίδι εξουσίας από την πλευρά της Αυστρίας ή μήπως μια κίνηση προκειμένου να εμποδιστεί η άνοδος στον Παπικό θρόνο ενός Τέκτονα; Μάλλον πρέπει να ήταν το δεύτερο και αυτό καταμαρτυρείται από την παρακάτω πληροφορία.\nΣημαντικό ρόλο στην εξέλιξη των γεγονότων θα παίξει ο Monsignor Ernest Jouin (1844-1932) ένας αδιάλλακτος εχθρός του Τεκτονισμού. Ήταν Αποστολικός Πρωτονοτάριος στην ενορία του Αγίου Αυγουστίνου στο Παρίσι. Το 1913 ίδρυσε το σύνδεσμο των Γάλλων Καθολικών (Leaque of French Catholics) για την Πατριωτική και Κοινωνική άμυνα. To Μάρτη του 1918 ιδρύει το περιοδικό International Des Societes (Διεθνής Επισκόπηση των Μυστικών Κοινωνιών) με την έγκριση της Αγ. Έδρας. Ο Jouin καθιέρωσε και τον όρο Εβραιομασόνος. Σε κατ’ ιδίαν συνάντηση με τον Πάπα Πιο XI παροτρύνετε να συνεχίσει τον αγώνα του κατά του Τεκτονισμού. Το ίδιο έπραξε και ο Πάπας Βενέδικτος XV, Έτσι το 1918 λαμβάνει μια επιστολή από τον Παπικό Γραμματέα Καρδινάλιο Gasprarri όπου αναφέρει ΄΄ Η Αυτού Αγιότητα σας συγχαίρει και σας ενθαρρύνει να συνεχίσετε την προσπάθεια σας η οποία είναι σημαντική για την ενημέρωση των πιστών και την προστασία τους απέναντι στις δυνάμεις που αποσκοπούν στην καταστροφή της εκκλησίας και της κοινωνίας.Λέγεται λοιπόν ότι ο ικανότατος αυτός άνθρωπος είχε ενημερώσει προσωπικά των Αυτοκράτορα της Αυστρίας προκειμένου να ασκηθεί Veto στην εκλογή του Rampolla δίνοντας του στοιχεία που αποδείκνυαν τη συμμετοχή του Καρδιναλίου στον Ελευθεροτεκτονισμό και μάλιστα , πάντα με τα λεγόμενα του , στις ανώτερες κλίμακες του OTO (Ordo Templi Orientis)\nΒιβλιογραφία – Παραπομπές - Πηγές\n1) Permanent Instruction of the Alta Vendita: A Masonic Blueprint for the Subversion of The Catholic Church, for the most concise summary of these and other passages with a brilliant historical commentary.\n2) Yves Chiron, Saint Pius X: Restorer of the Church, p. 122.\nΜια Παράξενη Ιστορία Mariano Rampolla del Tindaro ...


7 Επαγγελματικές Αρετές - MEDICAL management ΚΑΙ ΕΠΙΚΟΙΝΩΝΙΑ\nΠοιος Είναι ο Κατάλληλος Άνθρωπος για το Ιατρείο σας;\nΈχετε σκεφτεί τι πραγματικά θέλετε από τους υποψήφιους συνεργάτες σας;\nΠοια στοιχεία θα θεωρούσατε υψίστης σημασίας για το ανθρώπινο δυναμικό του ιατρείου σας, εκτός από τις σπουδές και την προϋπηρεσία του;\nΣυγκεντρώσαμε τα στοιχεία εκείνα που δίνουν αξία στον υποψήφιο, αλλά δεν φαίνονται στο βιογραφικό του.\nΗ τεχνολογία, οι συνεχώς αυξανόμενες απαιτήσεις των ασθενών και οι εμπλουτισμένες δεξιότητες των υποψήφιων υπαλλήλων αλλάζουν τους κανόνες πρόσληψης.\nΠριν κάποια χρόνια, θα δημοσιεύατε την αγγελία σας, σε κάποιο έντυπο ή στο διαδίκτυο και θα επιλέγατε τον υποψήφιο με το πιο πλούσιο βιογραφικό...\nΠανεπιστημιακές σπουδές, ξένες γλώσσες και η εξοικείωση με τους υπολογιστές είναι κάποια από τα «δυνατά χαρτιά» των δυνητικών συνεργατών σας.\nΠλέον πρέπει να κοιτάξετε πίσω από τα τυπικά προσόντα και να δείτε τα ουσιαστικά προσόντα του συνεργάτη σας.\nΕίναι επικοινωνιακός, είναι καλός στις δημόσιες σχέσεις; Μπορεί να ανταπεξέλθει σε συνθήκες πίεσης;\nΑν για παράδειγμα είστε γυναικολόγος και πρέπει να προσλάβετε μια μαία, καθοριστικό ρόλο θα παίξει το πόσο επικοινωνιακή είναι.\nΣκεφτείτε τις έγκυες γυναίκες που έρχονται στο ιατρείο σας και το πόσες ερωτήσεις υποβάλουν;\nΜια ευγενική και πρόθυμη να απαντήσει μαία θα σας γλιτώσει από πολύτιμο χρόνο, αφού θα αναλάβει και τις επικοινωνίες με τις υποψήφιες μαμάδες, θα λύνει τις απορίες και τους προβληματισμούς τους και θα λειτουργήσει και σαν ψυχαναλύτρια για τις πιο αγχωμένες από αυτές.\nΚάτι που προφανώς εσείς δεν έχετε χρόνο να κάνετε...\nΑντιστοίχως, αν θέλετε να προσλάβετε γραμματέα, εκτός από τα τυπικά προσόντα που πρέπει να πληροί θα πρέπει να είναι και πολύ οργανωτική.\nΝα κρατάει αρχείο με τους ασθενείς σας, με σημαντικές πληροφορίες αλλά και με τα αναλυτικά στοιχεία επικοινωνίας μαζί τους, να μπορεί να συντονίζει τα ραντεβού και να διαχειρίζεται τον χρόνο σας και βέβαια να μπορεί να κάνει ταυτόχρονα 2 ή περισσότερες δουλειές.\nΝα σηκώνει για παράδειγμα το τηλέφωνο και να εξυπηρετεί μια ασθενή, ενώ ταυτόχρονα εκτελεί και μια συνταγή.\nΗ δικιά σας γραμματέας τα κάνει αυτά;\nΠάντως η τάση γενικά είναι η αναζήτηση πολυτάλαντων και ευέλικτων ανθρώπων που μπορούν να αξιοποιηθούν σε πολλούς διαφορετικούς τομείς.\nΑς δούμε τους πλέον περιζήτητους υποψηφίους.\n1. Αυτοί που έχουν καλή σχέση με την τεχνολογία και ψηφιακή παρουσία στα μέσα κοινωνικής δικτύωσης.\nΔεν αρκεί όμως μόνο να συλλέγει στοιχεία, από το google analytics για παράδειγμα, σχετικά με τη σελίδα σας στο facebook ή το ιατρικό σας site.\nΠρέπει να ξέρει να τα «διαβάσει» και να σας δώσει λύσεις για την αύξηση της επισκεψιμότητας, την καλύτερη θέση σας στις μηχανές αναζήτησης, κ.λπ.\n2. Ο «καλύτερος» και ο «εξυπνότερος».\nΑπό γιατρό σε γιατρό όμως και από εταιρεία σε εταιρεία, τα κριτήρια που θα καθορίσουν τον πιο έξυπνο και τον πιο ικανό μπορεί να διαφέρουν.\n3. Αυτός που μπορεί να «μαντέψει» τις ανάγκες του ασθενή-πελάτη και να του προτείνει λύσεις πριν καλά καλά συνειδητοποιήσει ο ίδιος ο ασθενής ποιο είναι το πρόβλημα.\n4. Αυτοί που έχουν επικοινωνιακές δεξιότητες.\nΕίναι χαμογελαστοί, ψυχολογούν τον ασθενή και τον «κερδίζουν».\nΚάνουν καλές δημόσιες σχέσεις, επενδύοντας στο δίκτυο επαφών τους.\nΕίναι αυτοί που επενδύουν στον άνθρωπο...\n5. Αυτός που παίρνει πρωτοβουλίες, έχει κριτική σκέψη και αξιολογεί το κάθε περιστατικό ή το κάθε τηλεφώνημα, φιλτράροντάς και προωθώντας σας μόνο τα πιο σημαντικά.\nΠόσες φορές δεν έχετε κουραστεί από τις συνεχείς ερωτήσεις της κοπέλας που βρίσκεται στην υποδοχή του ιατρείου σας για το τι να πει σε μια ηλικιωμένη ασθενή που παίρνει τηλέφωνο και ρωτάει συνεχώς τα ίδια και τα ίδια;\n6. Αυτός που μαθαίνει εύκολα, παίρνει στοιχεία από την εμπειρία του και τα προσαρμόζει στις απαιτήσεις της κάθε νέας εργασίας.\n7. Αυτός που σας ταιριάζει καλύτερα.\nΟι γιατροί συνεργάζεστε στενά με το προσωπικό του ιατρείου σας.\nΕίναι σημαντικό συνεπώς, να επικοινωνείτε καλά μεταξύ σας και να «έχετε χημεία» για να είναι ομαλή η συνεργασία και να αποφεύγονται όσο το δυνατόν περισσότερο οι παρεξηγήσεις μέσα στη ροή της ημέρας.\nΤην επόμενη λοιπόν φορά που θα αναζητήσετε προσωπικό για το ιατρείο σας, σκεφτείτε καλά τι από τα παραπάνω θέλετε να έχει ο μελλοντικός σας συνεργάτης και διαμορφώστε αναλόγως την αγγελία σας, αλλά και τις ερωτήσεις που θα θέσετε στην διαδικασία της συνέντευξης.\nΣε κάθε περίπτωση εμπιστευθείτε τη διαίσθησή σας και δεν θα χάσετε...


Home > HOMEPAGE HOT POSTS > Η εσχάτη προδοσία της FSG (Fenway Sports Group)\nΓράφει ο Παναγιώτης Ρουμελιώτης, φίλος της Ομάδας, του site και μέλος στο group μας στο facebook.\nΛίγες μόλις ώρες ζωής συμπλήρωσε η European Super League, καθώς οι αντιδράσεις των ποδοσφαιρόφιλων ανά την υφήλιο, αλλά κυρίως από ότι φαίνεται εκείνων στην Αγγλία, αποδείχθηκε ότι παραήταν υψηλό εμπόδιο για το – γελοίο – εγχείρημα των 12 ομάδων της νέας αυτής διοργάνωσης.\nΤο ίδιο ισχύει για την Λίβερπουλ και την Fenway Sports Group. Άλλωστε εκ του αποτελέσματος ήταν αυτοί που μάλλον χειρίστηκαν χειρότερα τη κατάσταση από όλους. Έχοντας αναλάβει ένα κλαμπ περήφανο για τον ρόλο του μέσα στη κοινωνία της ομώνυμης πόλης (και όχι μόνο), η FSG και ο John Henry έδειχναν να προσπαθούν να μην ξεφύγουν μακριά από τα ιδανικά της ομάδας. Δυστυχώς, φάνηκε πως τίποτα από αυτά δεν ίσχυε.\nΚακά τα ψέματα, τα σημάδια ήταν από την αρχή εκεί. Σφικτή οικονομική πολιτική από το 2011 μέχρι σήμερα με την λογική του αγόραζε φθηνά – πούλα ακριβά. Ακραία υψηλές τιμές εισητηρίων, θέμα το οποίο έφτασε στη κορύφωση του το 2015 στον αγώνα με τη Σάντερλαντ στο Άνφιλντ. Έκαναν αγώνα μέχρι και για να κατοχυρώσουν ως πνευματική ιδιοκτησία του κλαμπ το Liverbird και το «Λίβερπουλ», το όνομα και το έμβλημα ολόκληρης της πόλης! Όμως κανείς δεν μπορούσε να προβλέψει τι θα επακολουθήσει.\nΥπογράφοντας αυτό το συμβόλαιο με τον Πέρεθ για την ESL, η FSG προσέβαλε όλο το κλαμπ. Ακύρωσαν την μοναδικότητα του. Πέταξαν στα σκουπίδια τους στοίχους του YNWA, βεβήλωσαν το μνήμα του μεγάλου αναγεννητή Μπιλ Σάνκλι και δεν σεβάστηκαν την μνήμη των 96 αδικοχαμένων ψυχών του Χίλσμπορο.\nΗ μεγαλύτερη προδοσία όμως έγινε απέναντι στα άτομα που απαρτίζουν το κλαμπ. Στους φιλάθλους, τους οποίους ποτέ δεν ρώτησαν για την κίνησή τους αυτή, όσο και αν διατυμπάνιζαν πόσο σημαντικοί είναι. Στους παίκτες, που τους ενημέρωσαν μία μέρα πριν τον αγώνα με την Λιντς, την ίδια μέρα που έμαθε τα μαντάτα και όλος ο υπόλοιπος κόσμος. Μα πάνω από όλα, τον άνθρωπο που θα έπρεπε να έχουν εικόνισμα, καθώς από το πουθενά καθοδήγησε το κλαμπ ξανά προς τη κορυφή. Άφησαν τον Γιέργκεν Κλοππ να αντιμετωπίσει μόνος του τις κάμερες και τους δημοσιογράφους, να αμυνθεί για όλο το σύλλογο για μια απόφαση που δεν ήταν ποτέ δική του, όσο αυτοί κρύβονταν στις επαύλεις τους στη Βοστώνη και δεν έβγαζαν άχνα. Δεν είχαν καν τα κότσια να ζητήσουν μία συγνώμη από τον κόσμο της ομάδας στην ανακοίνωση αποχώρησης από το έκτρωμα της ESL. Αρκέστηκαν σε μια τοποθέτηση δύο μικρών παραγράφων που παραπάνω λύπη παρά ανακούφιση για το τέλος της ιστορίας προκαλούν.\nΑυτοί οι άνθρωποι δεν αξίζουν να έχουν συνδεδεμένο το όνομα τους με την ιστορία της τεράστιας ομάδας, του μεγάλου αθλητικού και κοινωνικού φαινομένου που ονομάζεται Liverpool Football Club. Διέπραξαν εσχάτη προδοσία προς κάθε άνθρωπο που σχετίζεται με τον σύλλογο ΜΑΣ.\nΛάθος να φύγουν οι Αμερικάνοι από την Liverpool (?)


V- Mumemo Music Media Movies: Σεπτεμβρίου 2009\nΘρίλερ 2009 Έγχρ. Διάρκεια: 123'\nΑμερικανική ταινία σε σκηνοθεσία Ζομ Κολέ - Σερά με τους: Βέρα Φαρμίγκα, Πίτερ Σάρσγκαρντ, Ίζαμπελ Φούρμαν\nΗ τραγική απώλεια του αγέννητου παιδιού τους έχει καταρρακώσει την Κέιτ και τον Τζον, φθείροντας τόσο τον γάμο τους, όσο και την εύθραυστη ψυχική ισορροπία της Κέιτ, η οποία στοιχειώνεται από εφιάλτες και δαίμονες του παρελθόντος. Προσπαθώντας απεγνωσμένα να επαναφέρουν τη ζωή τους σε κανονικούς ρυθμούς, το ζευγάρι αποφασίζει να υιοθετήσει ένα παιδί.\nΣτο τοπικό ορφανοτροφείο, τόσο ο Τζον όσο και η Κέιτ έλκονται ανεξήγητα από ένα νεαρό κορίτσι, την Έσθερ. Από τη στιγμή, όμως, που θα καλωσορίσουν την Έσθερ στην οικογένεια τους, αρχίζουν να συμβαίνουν μια σειρά ανησυχητικών γεγονότων που οδηγούν την Κέιτ στο συμπέρασμα ότι το αγγελικό αυτό κοριτσάκι, δεν είναι αυτό που φαίνεται.\nΕστιάζοντας στην ασφάλεια της οικογένειάς της, η Κέιτ προσπαθεί να κάνει τον Τζον και τους υπόλοιπους να δουν αυτό που κρύβεται πίσω από το γλυκό πρόσωπο της Έσθερ. Οι προειδοποιήσεις της όμως, περνούν απαρατήρητες μέχρι που πλέον είναι αργά…για όλους.\nΑναρτήθηκε από V - mumemo στις 16:43


Μ’ ασφάλεια βαδίζω στην πόλη, στο χωριό\nΜα αν βρεθώ σε δρόμο που λείπει και αυτό,\nΣτα δεξιά κινούμαι, πάντα με προσοχή,\nΚοντά σε σταυροδρόμι από τον δρόμο δεν περνάω,\nκαι ύστερα με προσοχή απέναντι περνάω,\nπάλι σε πεζοδρόμιο μόνο θα προχωράω.\nΠεζός αν είσαι πρόσεχε, ποτέ να μην ξεχάσεις:\nΑν όλα τα παρατηρείς, μ’ ασφάλεια θα φτάσεις.\nΠολλές γραμμές στον δρόμο δεν είναι ζωγραφιές,\nδιάβαση σημαίνουν, περνάς μόνο από αυτές.\nΣυχνά δίνουν το σύνθημα δυο φίλοι στο φανάρι,\nδύο φιγούρες φωτεινές το λένε με καμάρι:\nΟ ένας είναι πράσινος και να, μου λέει: «Εμπρός!»\nΟ άλλος είναι κόκκινος: «Σταμάτα ολοταχώς!»\nΤο πράσινο ανάβει, μα πριν να κινηθείς\nπως όλα σταματήσαν θε να βεβαιωθείς.\nΠεζός αν είσαι πάντοτε στον νου σου πρέπει να ’χεις\nφανάρια, πεζοδρόμια, σήματα, διαβάσεις.\nΚι αν τροχονόμο γελαστό τύχει να συναντήσεις,\nτα χέρια του παρατηρείς, σωστά για να βαδίσεις.\nΣυχνά δίνουν το σύνθημα δυο φίλοι στο φανάρι...


Αγνοείται αεροσκάφος τύπου Τσέσνα κοντά στη Σάμο - Εφημερίδα Γνώμη Υπεύθυνη ενημέρωση\nΘρίλερ βρίσκεται σε εξέλιξη τα τελευταία λεπτά, καθώς αγνοείται αεροσκάφος τύπου Τσέσνα στην περιοχή της Σάμου. Σύμφωνα με τις πρώτες πληροφορίες το μικρό ιδιωτικό αεροσκάφος έχει καταπέσει στη θάλασσα και είναι σε εξέλιξη επιχείρηση εντοπισμού και διάσωσης των επιβατών του.\nΚατά τις ίδιες πληροφορίες, το μικρό αεροσκάφος πραγματοποιούσε μισθωμένη πτήση από το Ισραήλ και αντιμετώπισε πρόβλημα κατά την προσπάθεια προσέγγισης στο αεροδρόμιο. Παραμένει άγνωστο έως αυτή την ώρα πόσοι επέβαιναν.\nΜητσοτάκης για την προσγείωση αεροσκάφους στη Λευκορωσία: «Απαιτούμε την άμεση απελευθέρωση όλων των επιβατών»


ΟΛΘ: Καταβολή μερίσματος\nΤελ. ενημ.:25/02/2021 07:19\nΔημοσιεύθηκε: 1 Ιουλίου 2020 - 21:25\nΗ ΟΛΘ Α.Ε ανακοινώνει ότι σύμφωνα με την απόφαση της Τακτικής Γενικής Συνέλευσης των μετόχων της 30ης Ιουνίου 2020, το μέρισμα για τη χρήση 2019 ανέρχεται σε € 1,17 ανά μετοχή, το οποίο υπόκειται σε παρακράτηση φόρου 5%, ήτοι σε καθαρό ποσό €1,1115 ανά μετοχή.\nΗμερομηνία αποκοπής ορίσθηκε η Δευτέρα 6 Ιουλίου 2020, ημερομηνία κατά την οποία, οι μετοχές της Εταιρείας θα διαπραγματεύονται στο Χ.Α. χωρίς το δικαίωμα λήψης μερίσματος.\nΩς ημερομηνία προσδιορισμού των δικαιούχων του μερίσματος «Record Date» ορίσθηκε η Τρίτη 7 Ιουλίου 2020.\nΣύμφωνα με το Κανονισμό του Χ.Α, δικαιούχοι του μερίσματος είναι οι μέτοχοι που είναι εγγεγραμμένοι στα αρχεία του Σ.Α.Τ ως δικαιούχοι κατά την ως άνω ημέρα προσδιορισμού.\nΈναρξη πληρωμής του μερίσματος ορίσθηκε η Δευτέρα 13 Ιουλίου 2020 από την πληρώτρια τράπεζα «Eurobank A.E.».\nΟΛΘ: Απέκτησε δύο γερανογέφυρες για το λιμάνι της Θεσσαλονίκης\nΠέντε προσφορές για τα έργα της 6ης προβλήτας στον ΟΛΘ\nΤα σχέδια Σαββίδη για το λιμάνι της Θεσσαλονίκης\nΟΛΘ: Γνωστοποίηση συναλλαγών\nΟΛΘ: Αλλαγές στο ΔΣ\nΟΛΘ: Γνωστοποίηση Αλλαγής Ανωτάτων Διευθυντικών Στελεχών


Οι πασχαλινές λιχουδιές που βλάπτουν την υγεία των κατοικίδιων | Huli\nHuli / Ειδήσεις / Οι πασχαλινές λιχουδιές που βλάπτουν την υγεία των κατοικίδιων\nΔημοσιεύθηκε: 17 Απρ 2020, 13:11 0\nΤο “Χριστός Ανέστη” είπαν στους Ναούς σήμερα οι πιστοί, καθώς στη σημερινή Ιερά αγρυπνία για την Απόδοση της εορτής του Πάσχα εορτάστηκε από την Εκκλησία... 26 Μαϊ 2020, 22:37\nOι εκκλησίες τη Μεγάλη Εβδομάδα, παρέμειναν κλειστές λόγω κορονοϊού και δε γιορτάστηκε με τον γνωστό λαμπρό τρόπο η Ανάσταση. Η Ιερά Σύνοδος, ακολουθώντας τις... 26 Μαϊ 2020, 08:14\nΠάσχα 2020: Tα μεσάνυχτα της Τρίτης το “Χριστός Ανέστη”στις εκκλησίες\nΤην Τρίτη τα μεσάνυχτα θα πραγματοποιηθεί η απόδοση της εορτής του Πάσχα, κάτι που είχε αποφασιστεί από την Ιερά Σύνοδο της Εκκλησίας της Ελλάδος, στο πλαίσιο των... 25 Μαϊ 2020, 18:44\nΠως και πως περιμένουμε όλοι τα πασχαλινά μεζεδάκια, όπως και οι τετράποδοι φίλοι μας που και αυτοί αυτή την περίοδο έχουν την τιμητική τους.\nΓνωρίζετε όμως πως οι πασχαλινές λιχουδιές βλάπτουν την υγεία των κατοικίδιων;\nΟσο και να σας κοιτάζουν στα μάτια με εκείνο το βλέμμα… του κακόμοιρου, δεν πρέπει να υποκύψετε. Γιατί θα βλάψετε την υγεία τους.\nΗ κτηνίατρος Άννα Μπαρδάνη μιλώντας στο ygeiamou.gr μας προειδοποιεί ότι οι πασχαλινές λιχουδιές μεζεδάκια εγκυμονούν κινδύνους για τα αγαπημένα μας τετράποδα.\n«Ερχεται το Πάσχα και, αν και είμαστε σε καραντίνα εφέτος, τα πασχαλινά εδέσματα δεν θα λείψουν από το τραπέζι μας. Οσοι έχουμε κατοικίδια, λοιπόν, θα πρέπει να είμαστε ιδιαίτερα προσεκτικοί στις «γιορτινές λιχουδιές» που θα θελήσουμε να κεράσουμε τα ζωάκια μας, ή στο το τι μπορεί να βρουν και να «κλέψουν» από το τραπέζι μας τα πιο λαίμαργα από αυτά. Δεν είναι τυχαίο, που το νούμερο ένα πρόβλημα των κατοικίδιων μετά το Πάσχα είναι τα γαστρεντερικά προβλήματα.\nΑποφεύγουμε να δίνουμε στα ζώα μας πολλά λιπαρά, όπως πέτσες και λίπη από το κρέας που θα ψήσουμε. Δεν το παρακάνουμε με λουκάνικα, κοκορέτσι, τηγανητά και όλα αυτά που ακόμα και για εμάς είναι δύσπεπτα.\nΑυτό το Πάσχα προσέχουμε τους εαυτούς μας, αλλά και τα κατοικίδια μας!».\nΤο άρθρο Οι πασχαλινές λιχουδιές που βλάπτουν την υγεία των κατοικίδιων εμφανίστηκε πρώτα στο Thes.\nΖώα ΚΑΤΟΙΚΙΔΙΑ ΠΑΣΧΑ\n“Λύγισε” σήμερα ο Δήμος Βερύκιος για την κατάσταση της υγείας του Δημήτρη Κοντομηνά στην καθιερωμένη σύνδεση του με την εκπομπή “Happy Day”... 3‘ πριν\nΝέο μπαράζ προκλήσεων από τους Τούρκους\nΣυνεχίζει την προκλητική πολιτική με νέες δηλώσεις του, ο υπουργός Εξωτερικών της Τουρκίας Μεβλούτ Τσαβούσογλου. “Τα νησιά δεν έχουν υφαλοκρηπίδα, μόνο χωρικά... 16‘ πριν\nΑνοίγει αύριο και πάλι για το κοινό το Δημοτικό Κολυμβητήριο Καλαμαριάς, το οποίο είναι έτοιμο να υποδεχθεί τους πολίτες με όλες τις απαραίτητες προϋποθέσεις. Η... 22‘ πριν\nΘεσσαλονίκη: Ουρές με… καρεκλάκια έξω από την ΕΥΑΘ\nOυρές με… καρεκλάκια στήθηκαν έξω από την ΕΥΑΘ στη Θεσσαλονίκη από τους πολίτες που θέλουν να εξυπηρετηθούν. Η αναμονή φαίνεται ότι είναι μεγάλη και ο κόσμος... 35‘ πριν\nΙσχυρός σεισμός μεγέθους 6,8 Ρίχτερ “ταρακούνησε” πριν από λίγο τη Χιλή. Η σεισμική δόνηση στη Χιλή ήταν μεγέθους 6,8 βαθμών της κλίμακας Ρίχτερ. Σύμφωνα... 45‘ πριν


Platoon (1986) ⋆ Filmy.gr\nΑυθ. Τίτλος: Platoon\nΕν. Τίτλος: Πλατούν\nΕίδος: Δραματικό Θρίλερ, Εποχής, Πολεμική\nΠρεμιέρα: 30 Απριλίου 1987\nBlu-Ray: 18 Μαΐου 2011\nΟ νεαρός Κρις Τέιλορ εγκαταλείπει τις σπουδές του στο κολέγιο και πηγαίνει εθελοντικά στο Βιετνάμ. Ο ιδεαλισμός του Κρις δεν αργεί να διαλυθεί οριστικά όταν αντικρίζει την αληθινή όψη του πολέμου. Οι συνάδελφοί του, που πέφτουν δίπλα του νεκροί απ’ τις σφαίρες, οι ωμότητες και οι βιασμοί σε βάρος του ντόπιου πληθυσμού, αλλά και η προδοτική ζούγκλα δεν αργούν να μετατρέψουν τον νεαρό εθελοντή σε έναν κυνικό μαχητή. Ο Κρις θα παρακολουθήσει από κοντά τη σύγκρουση ανάμεσα στον λοχία Ιλάιας, έναν βετεράνο που έχει καταφέρει να διατηρήσει ατόφια την ανθρωπιά του, και τον λοχία Μπαρνς, έναν ψυχοπαθή φονιά. Μια σύγκρουση που θα εξελιχθεί σε αιματηρή αναμέτρηση.\nCharlie Sheen … Chris Taylor\nTom Berenger … επιλοχίας Bob Barnes\nWillem Dafoe … λοχίας Elias Grodin\nJohn C. McGinley … λοχίας Red O’Neill\nMark Moses … υπολοχαγός Wolfe\nJohnny Depp … Gator Lerner\nTony Todd … λοχίας Warren\nΠαραγωγή: Arnold Kopelson\nΚοστούμια: Kathryn Morrison\nΑυθεντικός Τίτλος: Platoon\nΕλληνικός Τίτλος: Platoon\nΕναλλακτικός Ελλ. Τίτλος: Πλατούν\nΕναλλακτικός Ελλ. Τίτλος: Πλατούν, η Διμοιρία\nΌσκαρ καλύτερης ταινίας, σκηνοθεσίας, μοντάζ και ήχου. Υποψήφιο για δεύτερο αντρικό ρόλο (Tom Berenger και Willem Dafoe), αυθεντικό σενάριο και φωτογραφία.\nΧρυσή Σφαίρα καλύτερης ταινίας (δράμα), σκηνοθεσίας και δεύτερου αντρικού ρόλου (Tom Berenger). Υποψήφιο για σενάριο.\nΒραβείο Bafta σκηνοθεσίας και μοντάζ. Υποψήφιο για φωτογραφία.\nΜε αυτό ανοίγει η τριλογία για το Βιετνάμ του Stone, ενώ ακολουθούν το Γεννημένος την 4η Ιουλίου (1989) και Ουρανός και Γη (1993).\nΟ Oliver Stone έγραψε το σενάριο βασιζόμενος σε προσωπικές εμπειρίες, μια και υπηρέτησε ως πεζικάριος στον πόλεμο του Βιετνάμ. Αυτή ήταν και η πρώτη ταινία για το Βιετνάμ από βετεράνο του πολέμου.\nΠαρότι είχε ήδη φτιάξει ένα καλό όνομα μετά τα σενάρια του Εξπρές του Μεσονυκτίου και του Σημαδεμένου, ο δημιουργός δεν έβρισκε χρηματοδότηση. Για τα μεγάλα στούντιο το Αποκάλυψη Τώρα και ο Ελαφοκυνηγός θεωρούνταν το απόγειο του είδους που δεν μπορούσε να ξεπεραστεί. Αρχικά, ο Dino De Laurentiis προσπάθησε ανεπιτυχώς να βοηθήσει. Η χρηματοδότηση ήρθε εντέλει από την ανεξάρτητη βρετανική εταιρία Hemdale Film Corporation, που ανάλαβε μαζί και το Σαλβαδόρ. Ακολούθως, η Orion Pictures ανέλαβε την παγκόσμια διανομή.\nΤα γυρίσματα έγιναν στη νήσο Λουζόν στις Φιλιππίνες, με μπάτζετ μόνο 6 εκατομμύρια δολάρια, και κράτησαν 54 ημέρες. Παραλίγο να διακοπούν λόγω της πολιτικής έντασης στη χώρα, μια και τότε έπεφτε η δικτατορία του Ferdinand Marcos.\nΟ James Woods αρνήθηκε τη συμμετοχή του, μια και όπως είπε δεν άντεχε άλλη μία ταινία στη ζούγκλα με τον Stone, μετά το Σαλβαδόρ.\nΟ νεαρός Denzel Washington είχε εκφράσει ενεργό ενδιαφέρον να παίξει τον Ελάιας.\nΓια τον ρόλο του λοχία Μπαρνς, υποψήφιοι ήταν οι: Mickey Rourke, Emilio Estevez και Kevin Costner.\nΟ βετεράνος του Βιετνάμ Dale Dye ανέλαβε τη σκληρή εκπαίδευση των πρωταγωνιστών. Έχοντας ήδη μια μικρή εμπειρία από κινηματογράφο, πήρε και τον μικρό ρόλο του λοχαγού Harris. Ήταν κι αυτός που μετέτρεψε το σενάριο σε μυθιστόρημα. Έκτοτε ενεργοποιείται σταθερά στην έβδομη τέχνη.\nΟ Stone έχει μια κάμεο εμφάνιση ως διοικητής του τάγματος στην τελική μάχη. Η συγκεκριμένη μάχη βασίστηκε στην περίφημη Μάχη της Πρωτοχρονιάς που έγινε το 1968.\nΠέρα από το αυθεντικό θέμα, χαρακτηριστική είναι η χρήση του Adagio for Strings του Samuel Barber. Ακούγονται και μεταξύ διάφορων κομματιών της τότε εποχής, το White Rabbit των Jefferson Airplane και το The Tracks of My Tears των Smokey Robinson and The Miracles, που κάνουν δεύτερη καριέρα μέσω του φιλμ.\nΟκτώ χρόνια μετά τον «Ελαφοκυνηγό» του Τσιμίνο και εφτά μετά το «Αποκάλυψη Τώρα» του Κόπολα, ο Όλιβερ Στόουν, στην καλύτερη ίσως στιγμή του, πιάνει το θέμα του Βιετνάμ από μια άλλη οπτική γωνία, αποδομώντας τη μυθολογία του κάθε πολέμου ως ελκυστική περιπέτεια. Δεν υπάρχουν πραγματικές μάχες, ο εχθρός είναι πάντα μια αόρατη απειλή που ελλοχεύει προς κάθε κατεύθυνση μέσα στη ζούγκλα, η «περιπέτεια» αφορά πορείες σε δύσβατα μέρη, ζέστη, υγρασία, κουνούπια, βροχή, μια διαρκή σήψη κι εξοντωτική αναμονή. Και προπάντων, μια σταδιακή αποκτήνωση των στρατιωτών που εθισμένοι στον φόβο και την αγανάκτηση, μπορούν να σκοτώσουν σε φάση στιγμιαίου πανικού και αμάχους, αλλά και σε νηφάλιες στιγμές να εξοντωθούν μεταξύ τους αν ένα ραπόρτο ρισκάρει τη θητεία τους. Είναι περισσότερο ένα αντιηρωικό οδοιπορικό αυτογνωσίας του ήρωα (Τσάρλι Σιν) μέσα σε έναν πόλεμο χωρίς νόημα, που περιέχει προσωπικές εμπειρίες του Στόουν.


MTV Music Awards: Ελληνικές υποψηφιότητες\nMatisse, Monika, Onirama, Professional Sinnerz ή Έλενα Παπαρίζου;\nΓράφει το μέλος PoliticsPR2 άρθρα στο MusicHeaven\nΠαρασκευή 02 Οκτωβρίου 2009\nΞεκίνησε η ψηφοφορία για την ανάδειξη του Best Greek Act μέσω του www.mtvema.com.\nΤο κοινό θα έχει τη δυνατότητα μέχρι την Κυριακή 11 Οκτωβρίου 2009 να επιλέξει το ποιος από τους καλλιτέχνες θα κερδίσει τελικά τον τίτλο.\nΟ μεγαλύτερος μουσικός διαγωνισμός στην Ευρώπη, που διοργανώνει το MTV Networks International (MTVNI), υποδέχεται και φέτος τις Ελληνικές υποψηφιότητες για την κατηγορία Best Greek Act. Ο νικητής θα εκπροσωπήσει στη συνέχεια την Ελλάδα στην κατηγορία του Best European Act, των 2009 MTV Europe Music Awards.\nΦέτος τον τίτλο Best Greek Act διεκδικούν οι: Matisse, Monika, Onirama, Professional Sinnerz και Έλενα Παπαρίζου. Τα βραβεία θα μεταδοθούν live στο MTV, καθώς επίσης και στην ειδικά διαμορφωμένη ιστοσελίδα (live streaming) από το 02 World Arena στο Βερολίνο, την Πέμπτη 5 Νοεμβρίου\nΤα αποτελέσματα της ψηφοφορίας για την ελληνική συμμετοχή, καθώς και των νικητών από τις υπόλοιπες χώρες της Ευρώπης θα ανακοινωθούν τη Δευτέρα 12 Οκτωβρίου. Όλα τα Best Regional Acts θα συναγωνιστούν στη συνέχεια μεταξύ τους, διεκδικώντας το βραβείο Best European Act, το οποίο θα προκύψει από την ψηφοφορία του κοινού και θα ανακοινωθεί live κατά τη διάρκεια των 2009 MTV Europe Music Awards.\nΟ Bruce Gillmer, Executive Producer & SVP, Talent & Music στο MTV Networks International σχολίασε: «Το MTV International συνεχίζει να αναδεικνύει τους καλλιτέχνες της Ευρώπης της κάθε χώρας που συμμετέχει στο διαγωνισμό. Το γεγονός αυτό δεν μας δίνει μόνο τη δυνατότητα να προωθούμε τα εγχώρια ταλέντα, αλλά ο τίτλος Best European Act βοηθάει τους καλλιτέχνες με τις περισσότερες ψήφους να ενισχύσουν το προφίλ τους, αφού εμφανίζονται σε μια σκηνή που είναι παγκοσμίως γνωστή».\nΤα 2009 MTV Europe Music Awards είναι ένα από τα πλέον αναγνωρισμένα live μουσικά event. Τα Βραβεία θα μεταδοθούν ζωντανά σε περισσότερους από 212 εκατομμύρια δέκτες, καθώς και σε περισσότερες από 40 χώρες της Ευρώπης, Μέσης Ανατολής και Αφρικής.\nΤα 2008 MTV Europe Music Awards έγιναν στο Liverpool με παρουσιάστρια την Katy Perry και μας χάρισαν εντυπωσιακές live ερμηνείες από τους Beyonce, P!nk, The Killers, Estelle, Kanye West και Kid Rock! Το 2008 καταμετρήθηκαν περισσότερες από 100 εκατομμύρια ψήφοι σε όλες τις 11 κατηγορίες υποψηφιοτήτων και περισσότεροι από 4 εκατομμύρια μοναδικοί επισκέπτες στο www.mtvema.com.\nΝικητής στην κατηγορία Best Regional Act για την Ελλάδα στα Βραβεία του 2008 ήταν ο Stereo Mike, ο οποίος και ταξίδεψε μαζί με το ελληνικό MTV μέχρι την πόλη των Beatles για να παραλάβει το βραβείο του και να γνωρίσει από κοντά τον μαγικό κόσμο των EMAs. Όλα αυτά αποτυπώθηκαν σε μια 20λεπτη εκπομπή-αφιέρωμα, με τον τίτλο «Stereo Mike @ the EMAS», όπου η κάμερα του MTV και η VJ Ναυσικά, ακολούθησαν τον καλλιτέχνη σε όλη του την προετοιμασία, από την άφιξή του στο Liverpool, μέχρι και τη συναρπαστική βραδιά των Βραβείων!\nΤο MTV αναζητά τον νέο Metal VJ\nΜουσικά Είδη:EuropeanΚαλλιτέχνες:OniramaΈλενα ΠαπαρίζουKanye WestKaty PerryP!nkThe Killers\n#18975 / 02.10.2009, 12:32 / Αναφορά\nΉμουν ανάμεσα σε Professional Sinnerz και Matisse, αλλά τελικά ψήφισα Matisse. Εύχομαι καλή τύχη σε όλους πάντως!\n#18976 / 02.10.2009, 17:44 / Αναφορά\nMatisse !!!!! Δε λέω και η Παπαρίζου ...ok αλλά προτιμώ μπάντα .\n#18979 / 03.10.2009, 22:54 / Αναφορά\nΕΛΕΝΑΑΑΑΑΑΑΑ ΠΑΠΑΡΙΖΟΥΥΥΥΥΥΥΥΥΥ FOR EVER\n#18980 / 03.10.2009, 23:05 / Αναφορά\nMας έχουν ζαλίσει τον έρωτα με αυτά άντε να μην πω βραβεία....\nΌλα είναι στημμένα. ΟΛΑ!!!\nΟ σωστός καλλιτέχνης δεν μπλέκει σε όλο αυτό το πανυγήρι. Από την μία το MAD από την άλλη ΜΤΒ, έλεος δηλαδή. ΜΑΥΡΟ ΡΕ ΤΕΛΟΣ\n(ας ηρεμίσω τώρα)\n#18983 / 04.10.2009, 21:03 / Αναφορά\nOnirama, Professional Sinnerz ή Έλενα Παπαρίζου αυτους ψηφιζω εγω!!!


Σκαλίζοντας τα γεγονότα | 13 Ιουνίου - Το Περιοδικό\nToPeriodiko admin team | 13/06/2019\n13 Ιουνίου 313: Αναρτάται στη Νικομήδεια το Διάταγμα των Μεδιολάνων, το οποίο υπέγραψαν ο Κωνσταντίνος Α΄ και ο συναυτοκράτορας Λικίνιος παραχωρώντας θρησκευτική ελευθερία σε όλη τη Ρωμαϊκή αυτοκρατορία.\n13 Ιουνίου 1373: Συμφωνείται η συμμαχία μεταξύ της Αγγλίας και της Πορτογαλίας, η παλαιότερη συμμαχία που εξακολουθεί μέχρι σήμερα να είναι σε ισχύ.\n13 Ιουνίου 1525: Ο Μαρτίνος Λούθηρος παντρεύεται την Καταρίνα φον Μπόρα, ενάντια στον κανόνα της αγαμίας που θεσπίστηκε από τη Ρωμαιοκαθολική Εκκλησία για τους ιερείς και τους μοναχούς.\n13 Ιουνίου 1886: Ο βασιλιάς Λουδοβίκος Β´ της Βαυαρίας βρίσκεται νεκρός στις 23:30 στη λίμνη Στάρνμπεργκερ νότια του Μονάχου. Ήταν γνωστός και ως Βασιλιάς των Παραμυθιών (der Märchenkönig), λόγω της ρομαντικής του άποψης για το Μεσαίωνα. Έχει μείνει στην ιστορία κυρίως για την κατασκευή εντυπωσιακών κάστρων με ανάμεικτους αρχιτεκτονικούς ρυθμούς και τη μεγάλη του αγάπη κυρίως για το έργο του Ρίχαρντ Βάγκνερ και άλλων συνθετών. Είχε διαγνωσθεί ψυχικά ασθενής, αλλά το αποτέλεσμα της εξέτασης παραμένει αμφίβολο, όπως άλλωστε και τα αίτια του θανάτου του.\n13 Ιουνίου 1917: Α΄ Παγκόσμιος Πόλεμος: Πραγματοποιείται η πιο θανατηφόρα στον πόλεμο γερμανική αεροπορική επιδρομή στο Λονδίνο, με απολογισμό 162 νεκρούς, συμπεριλαμβανομένων 46 παιδιών, και 432 τραυματισμούς.\n13 Ιουνίου 1944: Β΄ Παγκόσμιος Πόλεμος: Μάχη του Βιγιέρ Μποκάζ. Ο γερμανός αρματιστής Μίχαελ Βίττμαν πραγματοποιεί με ένα Tiger I ενέδρα σε τμήματα της βρετανικής 7ης μεραρχίας τεθωρακισμένων, καταστρέφοντας δεκατέσσερα άρματα μάχης, δεκαπέντε οχήματα μεταφοράς προσωπικού και δύο αντιαρματικά πυροβόλα.\n13 Ιουνίου 1944: Β΄ Παγκόσμιος Πόλεμος: Η Ναζιστική Γερμανία εξαπολύει επίθεση με ιπτάμενες βόμβες V1 εναντίον της Αγγλίας. Μόνο τέσσερις από τις έντεκα βόμβες έπληξαν πραγματικά τους στόχους τους.\n13 Ιουνίου 1983: Ο Pioneer 10 είναι το πρώτο διαστημικό σκάφος που ταξίδεψε πέρα από την ζώνη των αστεροειδών και εξερεύνησε τον Δία από κοντά.\nPioneerΒάγκνερΒιγιέρ ΜποκάζΔιάταγμα των ΜεδιολάνωνΜαρτίνος ΛούθηροςΣκαλίζοντας τα γεγονότα\n«Η εξαφάνιση του Γιόζεφ Μένγκελε», του Olivier Guez\nOpening | Athens Photo Festival 2019\n1o Συνέδριο του GCAS στην Αθήνα :“Η ανάδυση της Δημοκρατίας: Από τις Εξεγέρσεις στο «Συμβάν» ”\nΈνα πολύ ενδιαφέρον γεγονός θα λάβει χώρα στην Αθήνα από τη σκοπιά της προώθησης ριζοσπαστικής πολιτικής θεωρίας και πράξης το προσεχές καλοκαίρι.


Oι πιο τοξικοί ζωδιακοί συνδιασμοί. | | Kiss My GRass\nHome / ASTROLOGY / Oι πιο τοξικοί ζωδιακοί συνδιασμοί.\nPosted by: Eleni Q in ASTROLOGY January 17, 2018\tComments Off on Oι πιο τοξικοί ζωδιακοί συνδιασμοί.\nΑν από τα πρώτα πράγματα που ρωτάτε κάποιον όταν γνωρίζεστε είναι το ζώδιο του, αν αυτό σας επηρεάζει στις περαιτέρω σχέσεις σας τότε θα θέλετε να γνωρίζετε ποιές είναι οι πιο τοξικές ζωδιακές σχέσεις και γιατί.\n1. Λέων και Καρκίνος\nΤο ζευγάρι αυτό μπορεί να έχει δυνατή χημεία αλλά σχεδόν ποτέ δεν καταλήγει καλά. Ενώ οι Καρκίνοι αναζητούν να έχουν μια ομαλή, βαθιά και εξωτερική σχέση με τον σύντροφό τους, η επίμονη ανασφάλεια του Λέοντα προκαλεί όλεθρο στην αγάπη τους.\n2. Αιγόκερως και Υδροχόος\nΚαι οι δύο είναι γνωστοί για την αποφασιστικότητά τους και αυτό είναι που τους προσελκύει μεταξύ τους (και επίσης τους χωρίζει). Ενώ οι Αιγόκεροι είναι οι συναισθηματικοί επενδυτές, οι Υδροχόοι οδηγούν τη σχέση τους με την πρακτικότητα.\n3. Παρθένος και Δίδυμοι\nΗ ζωή μπορεί είτε να είναι ονειρική είτε εφιαλτική, δεν μπορούν ποτέ να συνυπάρχουν για μεγάλο χρονικό διάστημα. Ενώ οι Δίδυμοι είναι ονειροπόλοι, οι Παρθένοι αποσυνδέονται συναισθηματικά και αναζητούν πρακτικούς τρόπους διαφυγής.\n4. Ζυγός και Ταύρος\nH σχέση τους δεν λειτουργεί σχεδόν ποτέ. Η επιμονή του Ταύρου και η απελπισία του Ζυγού να είναι και να αισθάνεται «σωστά» , καρφώνει το τελευταίο καρφί στο φέρετρο. Γνωρίζουν και καταλαβαίνουν ο ένας τον άλλον τόσο πολύ ώστε οι προσδοκίες τους να είναι εξαιρετικά υψηλές.\n5. Σκορπιός και Ιχθείς\nΘανατηφόρος συνδυασμός, καθώς και οι δύο είναι εξαιρετικά συναισθηματικοί και πολύ καχύποπτοι μεταξύ τους. Οι Σκορπιοί είναι απερίσκεπτοι όταν πρόκειται να εκφράσουν την αγάπη τους για τους Ιχθείς, οι οποίοι είναι άκρως συναισθηματικά προσανατολισμένες προσωπικότητες.\n6. Τοξότης και Καρκίνος\nΑυτά τα δύο ζώδια δεν πρέπει κυριολεκτικά ποτέ να έρθουν πολύ κοντά, ειδικά για μια σχέση. Για τους Τοξότες που η σεξουαλική σύνδεση έχει μεγάλη βαρύτητα, ενώ οι Καρκίνοι θέλουν πρωτίστως να συνδεθούν συναισθηματικά. και αυτη η αντίθεση στις προτεραιότητες τους τελικά κόστιζει τη σχέση τους.\nastrology couples Eleni Q eleni qse signs toxic zodiac\t2018-01-17\nTagged with: astrology couples Eleni Q eleni qse signs toxic zodiac\nPrevious: Συνέντευξη με τον Χρήστο Δασκαλάκη για την μικρή του… Χιονονιφάδα που αγάπησε το Καλοκαίρι!\nNext: 10 πράγματα για να θυμάσαι… – Χαρά Μαρκατζίνου


30 « Δεκέμβριος « 2013 « απέραντο γαλάζιο\nΟνειρολόγος άυπνος, όνειρα ανεξιχνίαστα παλεύει να ερμηνεύσει…\nΚάποια μιλούν για φάρους πέτρινους, χτισμένους με φθηνό αλκοόλ, αίμα κι άμμο θαλάσσης. Φαρόλαμπες πειρατικές που στάζουν δάκρυα κεριών σε κάθε τους σινιάλο.\nΆλλα, για αγγέλων δολοφονικά φτερά, που φτερουγίζουν σκόπιμα στου εγκλήματος τον τόπο.\nΤα πιο παράξενα όμως όνειρα τα βλέπουν στα λιμάνια ταξιδιώτες…\nΚαρδιές με αγκάθια στην καρδιά, να καρφιτσώνουν μούρα στον κατήφορο.\nΚοπέλες με άχνη ζάχαρη στα βλέφαρα, ν’ απλώνουν μωβ σεντόνια στις ταράτσες.\nΠάρτε χαμπάρι σύντροφοι. Άδικα τυραννιέστε. Δεν έχουμε άλλα οράματα, παρά των μεθυσμένων…\nΚείμενο: Αντώνης Τσόκος    Φωτογραφία: Ιωάννα Γερόντζου\n13 Σχόλια Posted in Επικαιρότητα, Ποίηση-Λογοτεχνία\n– Η εικόνα της “σταθεροποίησης” της ευρωζώνης προέρχεται από το ότι η αστάθεια μετατοπίσθηκε προσωρινά από την χρηματοπιστωτική σφαίρα στην σφαίρα της πραγματικής οικονομίας. Από το φθινόπωρο του 2012 η ΕΚΤ υπό την ηγεσία του Mario Draghi αποφάσισε να στηρίξει το δημόσιο χρέος των κρατών-μελών, αγοράζοντας στη δευτερογενή αγορά ομόλογα των χωρών που αντιμετώπιζαν τα μεγαλύτερα προβλήματα και άρα ήσαν περισσότερο εκτεθειμένες σε κερδοσκοπικές κινήσεις.Αυτό επέτρεψε μια κάποια υποχώρηση των επιτοκίων, δίνοντας έτσι την ψευδαίσθηση μιας σταθεροποίησης. Αλλά την ίδια στιγμή, η κρίση στην πραγματική οικονομία, που μεταφράζεται σε έκρηξη της ανεργίας και μείωση της παραγωγής, συνεχίζεται στις χώρες του Ευρωπαϊκού Νότου. Αυτή η κρίση αποβαίνει στην πραγματικότητα όλο και μεγάλη, διότι τα αποτελέσματά της είναι σωρευτικά. Σε όλες τις χώρες του Ευρωπαϊκού Νότου παρακολουθήσαμε ένα προσωρινό φρενάρισμα της επιδείνωσης της κατάστασης. Όμως αυτό δεν συνεπάγεται επανεκκίνηση της οικονομικής δραστηριότητας. Συνέχεια →\nΟι ιδρυτές της πλατφόρμας υποστηρίζουν ότι δημιούργησαν το ‘Bsmark’ προκειμένου να βοηθήσουν κόσμο μέσω του διαδικτύου να προβάλλει το βιογραφικό του σε μια διαδικτυακή κοινότητα που επιθυμεί την αναβίωση του πραγματικού νοήματος της κοινωνικής δικτύωσης, μακριά από ψεύτικα προφίλ και ανάλαφρο περιεχόμενο, ενίοτε και προσβλητικό. Υποστηρίζουν επίσης ότι ακολουθούν αυστηρά πρωτόκολλα ελέγχου του υποβαλλόμενου από τους χρήστες περιεχομένου με σκοπό να διατηρηθεί ένα αξιοπρεπές επίπεδο επικοινωνίας ανάμεσα στους χρήστες. Το ‘Bsmark’ δεν είναι ένα κοινωνικό δίκτυο γενικού περιεχομένου. Είναι ένα αμιγώς Επαγγελματικό Κοινωνικό Δίκτυο, είναι δωρεάν και οι ιδρυτές του έχουν σαν βασική προτεραιότητα τη διατήρηση και των δύο αυτών χαρακτηριστικών. Συνέχεια →\n1 σχόλιο Posted in Επικαιρότητα Tagged Bsmark


Ζομπανάκης: «Με εκνευρίζει που γίνονται παιχνίδια στις 15:45» - Leoforos.gr\nΖομπανάκης: «Με εκνευρίζει που γίνονται παιχνίδια στις 15:45»\nΓια τη φετινή προσπάθεια που κάνει το Ρέθυμνο στάθηκε ο πρόεδρος της ΚΑΕ Κώστας Ζομπανάκης\nΑναλυτικά, όσα είπε στον αέρα του «ΣΠΟΡ FM 94,6»:\nΓια την κακή αρχή που έχει κάνει το Ρέθυμνο στο φετινό πρωτάθλημα: «Σε ομάδες του δικού μας επιπέδου είναι δύσκολο, αν δεν τινάξεις το μπάτζετ στον αέρα, να ξέρεις πώς θα βγουν οι έξι Αμερικανοί. Θέλαμε να χτίσουμε φέτος την άμυνα σε ένα μεγάλο shot block. Είχαμε βρει ένα ρούκι –παρότι δεν το συνηθίζουμε- με ύψος 2.13 αλλά δεν ήρθε. Ενώ είχε μεγαλώσει στην Αμερική δεν είχε διαβατήριο. Είχε μόνο άδεια παραμονής και δεν μας το είπαν οι μάνατζερ. Το ότι ήταν από το Σουδάν έκανε τη σημαντική διαφορά. Χωρίς τον shot blocker έπρεπε να σχεδιάσουμε ξανά την ομάδα. Ήταν πριν αρχίσει τη σεζόν, οπότε δεν μας κόστισε. Ήρθε ένα άλλο παιδί, 4άρι, που ήταν τραυματίας. Άρχισε η σεζόν και τραυματίστηκε ο Χριστοδούλου. Οι καλοί Έλληνες που μπορείς να πάρεις δεν είναι πολλοί, είναι συγκεκριμένοι, οπότε χάσαμε έναν ακόμα καλό παίκτη. Σχετικά με τα δύο γκαρντ που πήραμε, ο ένας από αυτούς ήταν MVP στη λίγκα της Φιλανδίας, αλλά δεν μπορεί να κάνει το άλμα. Το άλλο γκαρντ τελικά έχει… δισκοπάθεια! Δεν ξέρω τι άλλο θα μας μπορούσε να μας συμβεί φέτος! Ήταν εξαιρετικά δύσκολες οι συνθήκες».\nΓια το επίπεδο γενικότερα: «Μπήκαν κάποιες καινούριες ομάδες και ιδιοκτήτες με μεγάλη οικονομική φούρια. Δεν το περιμέναμε. Το μικρό πουλ των καλών Ελλήνων έχουν πάει σε δύο ομάδες. Είναι δύσκολο για εμάς που είμαστε 5-6 χρόνια και συσσωρεύουμε χασούρα να ακολουθήσουμε».\nΓια το αν έχει όρεξη να συνεχίσει να ασχολείται με το μπάσκετ: «Εμένα πρωτίστως μου αρέσει το μπάσκετ. Τρελαίνομαι. Αυτό το κομμάτι παραμένει εξαιρετικά ενδιαφέρον για εμένα. Το να χτίζω μια ομάδα, να συνεργάζομαι, να βγάζω παίκτες… Το τεχνικό κομμάτι, ειδικά τώρα που έχει ανέβει το επίπεδο, μου αρέσει. Υπάρχει μια κούραση όσον αφορά τη διοργάνωση. Οι συνθήκες είναι κακές οικονομικά στην Ελλάδα, όχι μόνο στο μπάσκετ. Δεν αυξάνονται τα έσοδα, όση προσπάθεια και αν γίνεται στη Λίγκα. Ασκείται κριτική και δεν είναι δίκαιο, γιατί γίνεται μεγάλη προσπάθεια. Κόβονται τα μπάτζετ στις εταιρίες, οπότε επιλέγουν πού θα δώσουν τα λεφτά. Υπάρχει συνειδητή απόφαση από τους χορηγούς να πάνε στις μεγάλες ομάδες, οπότε οι υπόλοιποι πρέπει να βρουν τρόπο να επιζήσουν. Η αξία των ομάδων δεν είναι πάντα μπασκετική, αλλά το όνομα. Αυτό έχει κουράσει λίγο. Δεν ασκώ κριτική, απλά περιγράφω την κατάσταση».


Έρχεται το Galaxy Note 10 Lite | Busted.gr\n|WISE|· 02/12/2019 ·1 min read\nΗ Samsung είχε σταματήσει να κυκλοφορεί Lite συσκευές, δηλαδή υποδεέστερα smartphones σε specs αλλά με την εμφάνιση και την ονομασία των ναυαρχίδων της. Φαίνεται ότι αυτό θα αλλάξει αφού εμφανίστηκε στο Geekbench η Lite έκδοση του Galaxy Note 10.\nΟ αριθμός μοντέλου της συγκεκριμένης συσκευής είναι SM-N770F και υποψιαζόμαστε ότι πρόκειται για Note αφού η εταιρεία χρησιμοποιεί το γράμμα “Ν” στα Note μοντέλα της. Συγκεκριμένα ο αριθμός μοντέλου των Note είναι SM-N9xxx. Ήδη γνωρίζουμε ότι το γράμμα “F” υποδηλώνει ότι το μοντέλο θα είναι single SIM οπότε μάλλον το Galaxy Note 10 Lite προορίζεται για την παγκόσμια αγορά και όχι αποκλειστικά για την Κίνα.\nΌσον αφορά στα χαρακτηριστικά του, σύμφωνα με το Geekbench, το Note 10 Lite αναμένεται να έχει το παλιό SoC Exynos 9810 (που “φοράει” το Note9) χρονισμένο στα 1,79GHz και 6GB RAM. Θα τρέχει Android 10 με το skin της Samsung, OneUI 2, και στη φωτογραφία μπορείτε να δείτε πως τα έχει πάει στα σκορ.\nΤο Infinix S5 Pro είναι επίσημο με τρεις κάμερες και pop up selfie\nΠρώτη ματιά στο Destiny 2!


Κοροναϊός - Βρετανία : Πυρά κατά της κυβέρνησης Τζόνσον για ολιγωρία στη λήψη μέτρων - Ειδήσεις - νέα - Το Βήμα Online\nΚοροναϊός – Βρετανία : Πυρά κατά της κυβέρνησης Τζόνσον για ολιγωρία στη λήψη μέτρων\nΟ αριθμός των ανθρώπων που έχουν προσβληθεί από τον νέο κοροναϊό και πέθαναν στο νοσοκομείο έφθασε τους 15.464, σύμφωνα με τον τελευταίο απολογισμό που έδωσε χθες, Σάββατο, η κυβέρνηση.\nΟ Βρετανός πρωθυπουργός Μπόρις Τζόνσον «αναρρώνει» από τον κοροναϊό, δήλωσε ένας υψηλόβαθμος υπουργός, και διαβιβάζει τις οδηγίες του στην κυβέρνηση, την ίδια ώρα που επικρίνεται για την απόκρισή του στην πανδημία.\nΑφού βγήκε από το νοσοκομείο πριν από μια εβδομάδα, «ο πρωθυπουργός αναρρώνει, είναι σε καλή διάθεση», δήλωσε σήμερα, Κυριακή, ο υπουργός Μάικλ Γκόουβ στο τηλεοπτικό δίκτυο Sky News.\nΟ 55χρονος Συντηρητικός ηγέτης «είχε την ευκαιρία να μιλήσει με τον Ντόμινικ Ράαμπ», τον υπουργό Εξωτερικών ο οποίος τον αντικαθιστά κατά την περίοδο της ανάρρωσής του. Ο τελευταίος διαβίβασε «τις οδηγίες του πρωθυπουργού στα υπόλοιπα μέλη της κυβέρνησης» στη διάρκεια μιας τηλεδιάσκεψης χθες το πρωί, διευκρίνισε ο Γκόουβ.\nΤο Ηνωμένο Βασίλειο είναι μία από τις πλέον πληγείσες χώρες στην Ευρώπη από την ασθένεια Covid-19. Ο αριθμός των ανθρώπων που έχουν προσβληθεί από τον νέο κοροναϊό και πέθαναν στο νοσοκομείο έφθασε τους 15.464, σύμφωνα με τον τελευταίο απολογισμό που έδωσε χθες, Σάββατο, η κυβέρνηση.\nΌμως αυτοί οι καθημερινοί απολογισμοί της κυβέρνησης επικρίνονται γιατί περιλαμβάνουν μόνο τους θανάτους στο νοσοκομείο ασθενών που βρέθηκαν θετικοί στα διαγνωστικά τεστ, αποκλείοντας εκείνους που έχασαν τη ζωή τους σε οίκους ευγηρίας ή στο σπίτι.\n«Καμπανάκι» για τους οίκους ευγηρίας\n«Πυρά» κατά Τζόνσον για καθυστερημένη αντίδραση


Espresso Girl: ΜΑΡΙΑ ΤΖΑΝΗ | Espresso\nEspresso Girl: ΜΑΡΙΑ ΤΖΑΝΗ\n❱❱ Η Ηπειρώτισσα, που μετακόμισε στην Κρήτη, όταν δεν ασχολείται με τους μπόμπιρες, σχεδιάζει ρούχα\nΓεννήθηκε και μεγάλωσε στην Ηγουμενίτσα της Θεσπρωτίας, αλλά πλέον ζει στο Ηράκλειο Κρήτης, όπου εργάζεται ως νηπιαγωγός σε δημόσιο νηπιαγωγείο. Από μικρή ήθελε να γίνει δασκάλα, αγαπούσε όμως πολύ και τη μόδα. Ωρες ατέλειωτες φορούσε τα ρούχα και τα τακούνια της μαμάς της και έπαιζε τη δασκάλα, πιστεύοντας ότι θα μπορούσε να τα συνδυάσει με κάποιον τρόπο... Και μάλλον τα κατάφερε, καθώς παράλληλα με το επάγγελμα της νηπιαγωγού συνεργάζεται με ένα ατελιέ, όπου σχεδιάζει ρούχα τα οποία έχουν απήχηση στις κυρίες της Κρήτης. Τον τελευταίο καιρό, βέβαια, την έχει «κερδίσει» και το Instagram, μια και διαφημίζει και προωθεί προϊόντα από εταιρίες στο ολοένα αυξανόμενο κοινό της.\nΣπουδές: Nηπιαγωγών στο Πανεπιστήμιο Ιωαννίνων.\nΣτόχος - φιλοδοξίες: Να γίνεται ολοένα καλύτερη παιδαγωγός και στο κομμάτι της μόδας να ’χει διάρκεια και εξέλιξη!\nΚαλή συνήθεια: Αγαπά τον υγιεινό τρόπο ζωής (δεν καπνίζει, δεν πίνει, αγαπά το μαγειρευτό φαγητό, αθλείται).\nΚακή συνήθεια: Είναι υπερκαταναλωτική, δεν μπορεί να αντισταθεί σ’ ένα ωραίο ρούχο ή παπούτσι.\nΤο δυνατό σημείο της: Το χιούμορ και ο αυτοσαρκασμός της.\nΣτέκι: Το ήσυχο, συνοικιακό καφέ της γειτονιάς της.\nΦλερτ: Θυμάται αυτό που της έκανε ένας θαυμαστής της, ο οποίος την περίμενε με μια σοκολάτα την ίδια ώρα, κάθε μέρα, πριν πάει στο νηπιαγωγείο!\nΤο ιδανικό αρσενικό: Να είναι έξυπνος, με χιούμορ, δυναμικός και με γοητεία σαν του Τζέισον Στέιθαμ.\nΔραστηριότητες: Πέρα από την ενασχόλησή της με το σχέδιο μόδας και το blogging, συμμετέχει σε μια εκπομπή μόδας σε ραδιοφωνικό σταθμό του Ηρακλείου, γυμνάζεται και μέχρι πρόσφατα ήταν σε θεατρική ομάδα του συλλόγου εκπαιδευτικών.\nΤρεις ευχές: Να είναι μόνο χαμογελαστά τα πρόσωπα των παιδιών σε όλον τον κόσμο, να αγαπήσουμε περισσότερο και να φροντίζουμε τη Γη μας, να έχει περισσότερες ευκαιρίες να ανοίξει τα φτερά της η νέα γενιά.\nΑγαπημένος προορισμός: Κάθε γωνιά της Ελλάδας.\nΑυτοκριτική: Δυναμική, αλλά και ευαίσθητη, πεισματάρα, ανυπόμονη, ανταγωνιστική, με πολλές φιλοδοξίες.


Κατέρρευσε στο δικαστήριο η 40χρονη που σκότωσε τον βιαστή σύζυγό της - News Quake\nΚόσμος Κατέρρευσε στο δικαστήριο η 40χρονη που σκότωσε τον βιαστή...\nΈχασε σήμερα τις αισθήσεις της στη δικαστική αίθουσα η 40χρονη Γαλλίδα, Βαλερί Μπακό, η υπόθεση της οποίας έχει συνταράξει τη γαλλική κοινή γνώμη, προκαλώντας διαμάχη σχετικά με το αν τα θύματα θα πρέπει να παίρνουν τον νόμο στα χέρια τους.\nΣχεδόν ένα εκατομμύριο άνθρωποι έχουν υπογράψει μια αίτηση, απαιτώντας οι κατηγορίες σε βάρος της να αποσυρθούν.\nΗ μητέρα τεσσάρων παιδιών σκότωσε τον πρώην πατριό και μετέπειτα σύζυγό της, ο οποίος τη βίαζε, την κακοποιούσε και την εξέδιδε σε οδηγούς φορτηγών.\nΤην Παρασκευή, η Μπακό κατέρρευσε στο δικαστήριο, όταν Γάλλος εισαγγελέας είπε ότι δεν θα πρέπει να επιστρέψει στη φυλακή αν κριθεί ένοχη για τη δολοφονία.\nΤην πέμπτη ημέρα της δίκης της για τη δολοφονία του πρώην πατριού και μετέπειτα συζύγου της, Ντανιέλ Πολέτ, η Γαλλίδα πρόλαβε να ακούσει τον γενικό εισαγγελέα, Ερίκ Ζαλέ, να ζητά να της επιβληθούν πέντε χρόνια φυλάκιση, τέσσερα από τα οποία με αναστολή. Στη συνέχεια, λιποθύμησε.\nΕάν τελικά οι ένορκοι υιοθετήσουν την εισήγησή του, τότε η Βαλερί θα αφεθεί ελεύθερη. Δεν πρόκειται να επιστρέψει στη φυλακή, αφού ήδη έχει τεθεί υπό κράτηση ένα χρόνο.\nΌπως αναφέρει η εφημερίδα «Le Figaro», ήταν δραματικές οι σκηνές που εκτυλίχθηκαν σήμερα το πρωί, στη διάρκεια της πέμπτης ημέρας της δίκης της, όταν ο γενικός εισαγγελέας είπε ότι η κατηγορούμενη «δεν θα έπρεπε να επιστρέψει στη φυλακή».\n«Πρέπει να λάβουμε υπόψη την προσωπικότητα της κατηγορούμενης, Βαλερί Μπακό – ένα θύμα, όλη της τη ζωή», είπε ο Ζαλέ.\nΑπευθυνόμενος στους ενόρκους, υποστήριξε: «Οπότε οποιαδήποτε ποινή αποφασίσετε, πρέπει να είναι μειωμένη».\n«Το Δικαστήριο είναι η επιβεβαίωση των αξιών του πολιτισμού και, πρώτης από όλες, της αρχής της προστασίας της ζωής. Μια κοινωνία που παίρνει τη δικαιοσύνη στα χέρια της, καταλήγει σε πόλεμο των μεν εναντίον των δε», τόνισε ο εισαγγελέας.\nΩστόσο, διευκρίνισε ότι «το να τη στείλουμε στη φυλακή, δεν θα πετύχουμε περισσότερη προστασία: η εγκληματολογική επικινδυνότητα της Μπακό είναι πολύ χαμηλή».\nΗ εισήγηση του εισαγγελέα ήταν σε μεγάλο βαθμό αναμενόμενη, καθώς στη διάρκεια της δίκης, η υπεράσπιση περιέγραψε τις ακραίες βιαιοπραγίες τις οποίες υπέστη επί σχεδόν 25 χρόνια η Βαλερί Μπακό, αλλά και το φόβο της ότι την ίδια τύχη θα είχε και η κόρη της Καρλίν, που ήταν 14 ετών όταν δολοφόνησε τον Πολέτ.\nΠροηγούμενο άρθροΑποκάλυψη: Αυτό είναι το σπίτι που φέρεται να επισκέφθηκε η Καρολάιν στη Σούδα\nΕπόμενο άρθροΒίντεο ντοκουμέντο από ένοπλη ληστεία σε τράπεζα στη Νέα Φιλαδέλφεια\nΚλειστές θα είναι σήμερα Πέμπτη οι οδοί πέριξ του Εφετείου Αθηνών καθώς αναμένεται να ανακοινωθούν οι ποινές για την...


Έπρεπε να περάσουν 1.590 μέρες… (video) - Paokmania.Gr - Το ανεξάρτητο site των οπαδών του ΠΑΟΚ\nΔευτέρα, 17 Μαΐου 2021 12:13\nΑπό inpaok.com:Από τις 8 Ιανουαρίου 2017 είχε να ηττηθεί ο ΠΑΟΚ από ομάδα της περιφέρειας στην Τούμπα. Τότε, είχε χάσει από τον ΠΑΣ Γιάννινα με 0-1!\n1590... μέρες χρειάστηκε να περάσουν, για να χάσει ο ΠΑΟΚ από ομάδα της περιφέρειας στην Τούμπα. Ήταν στις 8 Ιανουαρίου 2017, ΠΑΟΚ – ΠΑΣ Γιάννινα 0-1. Από τότε μέχρι σήμερα ο ΠΑΟΚ έκανε τρεις ήττες από ομάδα της περιφέρειας, όλες από τον Αστέρα Τρίπολης! Δύο στην Τρίπολη και τώρα εντός.\n400.. αγώνες σε ελληνικές διοργανώσεις συμπλήρωσε ο Γιώργος Μανούσος. Έχει 210 στη Super League, 92 στην Β' κατηγορία, 68 στην Γ' και 30 στο Κύπελλο Ελλάδας. 99... έγιναν οι ποδοσφαιριστές που έχουν σκοράρει για τον Αστέρα Τρίπολης στην ιστορία της κατηγορίας, με τον Ντρούπι Γκόμες, που πέτυχε το νικητήριο στην Τούμπα.\n30... χρόνια είχαν να φέρουν 0-0 στ πρωτάθλημα η ΑΕΚ και ο Άρης, από τις 22 Σεπτεμβρίου, στη Θεσσαλονίκη τότε! Στην Αθήνα είχαν να φέρουν 0-0 από τις 15 Νοεμβρίου 1964, 57 χρόνια δηλαδή!\n26... βαθμούς μπροστά από τον δεύτερο ΠΑΟΚ τερμάτισε ο Ολυμπιακός, αλλά το 2016 είχε κάνει διαφορά 30 βαθμών από τον Παναθηναϊκό, σε 30 μάλιστα αγώνες. 11... αγώνες χωρίς νίκη ήταν ο Αστέρας Τρίπολης και αν δεν νικούσε στην Τούμπα θα έκανε νέο ρεκόρ στην ιστορία του στην κατηγορία, αφού ποτέ δεν είχε μείνει σε 12 διαδοχικούς αγώνες χωρίς νίκη.


Η κρίση του Θεού έχει έρθει εντελώς | ΕΥΑΓΓΕΛΙΟ ΤΟΥ ΕΡΧΟΜΟΥ ΤΗΣ ΒΑΣΙΛΕΙΑΣ\nΟ Θεός είναι δίκαιος, πιστός.\nΕξετάζει την καρδιά του ανθρώπου και τι έχει μέσα.\nΘ’ αποκαλύψει τον αληθινό, τον ψεύτικο.\nMην ανησυχείς, όλα θα γίνουν στου Θεού την ώρα.\nΠοιος Τον λαχταρά και ποιος όχι, θα σας πει.\nΦάτε και πιείτε καλά,\nελάτε ενώπιόν Του, ελάτε κοντά Του\nκι όλο το έργο Του θα κάνει ο ίδιος.\nΑποτελέσματα γρήγορα μην ψάχνετε.\nΤο έργο του Θεού δεν γίνεται αμέσως.\nΈχει βήματα και τη σοφία Του.\nΚι έτσι αυτή αποκαλύπτεται.\nΗ κρίση Του έχει πλήρως επέλθει\nκι η εκκλησία είναι πεδίο μάχης.\nΕτοιμαστείτε κι αφοσιωθείτε πλήρως\nσ’ αυτόν τον γύρο τον τελικό.\nΘα σας βοηθήσει να παλέψετε και να νικήσετε γι’ Αυτόν.\nΤου καλού η ανταμοιβή, του κακού η τιμωρία,\nείναι το έργο Του και θα σας το δείξει.\nΚανέναν δεν προτιμά, στ’ αλήθεια αγαπά\nόλους όσους Τον αγαπούν ειλικρινά.\nΗ οργή Του πάντα θα στρέφεται\nσ’ όσους δεν Τον αγαπούν ειλικρινά.\nΓια να θυμούνται πως είναι ο αληθινός Θεός\nπου εξετάζει μες στου ανθρώπου την καρδιά.\nΜην αποφεύγετε και μην κρύβεστε,\nμην προσπαθείτε να εξαπατήσετε.\nΤην όψη Του μήπως δε βλέπετε,\nτην οργή και την κρίση Του, που είναι φανερά;\nΘα κρίνει γρήγορα, δίχως έλεος,\nόσους δεν Τον θέλουν ειλικρινά.\nΌλα τα κρυφά θα φανερωθούν.\nΟ Θεός είν’ ο ήλιος που τα σκοτεινά φωτίζει.\nΔιασκευασμένο από το «Κεφάλαιο 44» του «Ομιλίες του Χριστού στην αρχή» στο βιβλίο «Ο Λόγος Ενσαρκώνεται»\nΠροηγούμενο：Η βασιλεία του Θεού έχει εμφανιστεί επί γης\nΕπόμενο：Όταν ο Χαιρετισμός της Βασιλείας Αντιλαλεί\nⅠ Ο ενσαρκωμένος Θεός ξέρει την ουσία του ανθρώπου, αποκαλύπτει ό,τι κάνουν οι άνθρωποι, κυρίως τη διεφθαρμένη τους διάθεση και την επαναστατική συμπε…


Υπογραμμίζει το υλικό ρόλο των άμεσων ρυθμίσεων δωρεάν χρονολόγηση λέσχη σε απευθείας σύνδεση όσο χώρα\nΔωρεάν Dating Club Σε Απευθείας Σύνδεση\nFacebook Icon η varsity Επιστολή F Twitter icon ένα στυλιζαρισμένο birdwatch με ένα ανοιχτό στόμα tweeting LinkedIn εικόνα η λέξη στην εικόνα E-Mail ένας φάκελος δείχνει την ελεύθερη χρονολόγηση λέσχη σε απευθείας σύνδεση δυνατότητα να στείλει ένα e-mail Pablo Heimplatz Unsplash\nΈτσι, Εδώ Δωρεάν Dating Club Σε Απευθείας Σύνδεση Ar Ερωτήσεις Μου\nΈχετε δημιουργήσει ατομική! Συγχαρητήρια! Έχετε καταφέρει να βρείτε το εν λόγω ειδικό κάποιος των ονείρων σας. Ωστόσο, δεν είναι όλος ο ήλιος και τα τριαντάφυλλα. Μετά για λίγο, σημαντικό άλλο σας παραδέχεται σε σας ότι έχει δωρεάν χρονολόγηση λέσχη σε απευθείας σύνδεση έχουν απατήσει. Αφού μοιραστείτε τα συλλυπητήριά σας, θα πρέπει να ανησυχείτε λίγο. Τι σημαίνει αυτό για την έκρηξη της σχέσης σας; Θα αυτό σημαίνει αυτόματα ατομικό αριθμό 2 ή αυτή θα σας υποπτεύονται από την απιστία στο νούμερο 1 ευκαιρία όταν χρονολόγηση ψυχή Παγκόσμιος Οργανισμός Υγείας έχει απατήσει;


Η Ευρωπαϊκή Κεντρική Τράπεζα αποκαλύπτει νέες αποφάσεις νομισματικής πολιτικής - EU Reporter\nΔήλωση για τις αποφάσεις δίνει εικονικά η Κριστίν Λαγκάρντ. Η Λαγκάρντ συμμετείχε εξ αποστάσεως λόγω του COVID-19 (Οπτικοακουστική Υπηρεσία ΕΚ).\nΗ Ευρωπαϊκή Κεντρική Τράπεζα ανακοίνωσε σήμερα τις αποφάσεις της για τη νομισματική πολιτική. Οι ενημερώσεις πολιτικής έρχονται μετά από περισσότερο από ένα μήνα πολέμου στην ευρωπαϊκή ήπειρο και συνεχιζόμενου πληθωρισμού μετά από μια Ευρώπη που έχει φθαρεί από την πανδημία. Ενώ η Πρόεδρος της ΕΚΤ Κριστίν Λαγκάρντ επεσήμανε τα ιστορικά χαμηλά επίπεδα ανεργίας, η ευρωπαϊκή οικονομία εξακολουθεί να πλήττεται από τις υψηλές τιμές της ενέργειας και των τροφίμων.\n«Ο πόλεμος στην Ουκρανία επηρεάζει σοβαρά την οικονομία της ευρωζώνης και έχει αυξήσει σημαντικά την αβεβαιότητα», είπε η Λαγκάρντ. «Ο αντίκτυπος του πολέμου στην οικονομία θα εξαρτηθεί από το πώς θα εξελιχθεί η σύγκρουση, από την επίδραση των τρεχουσών κυρώσεων και από πιθανά περαιτέρω μέτρα».\nΗ δήλωση έγινε μετά από συνεδρίαση του Διοικητικού Συμβουλίου της ΕΚΤ. Αποφάσισαν ότι η προηγούμενη προοπτική ανάπτυξης απειλήθηκε από τον πόλεμο στην Ουκρανία. Παράγοντες όπως το υψηλότερο κόστος ενέργειας, το υψηλότερο κόστος μεταφοράς και το υψηλότερο κόστος τροφίμων συμβάλλουν στην αύξηση του πληθωρισμού και στον κίνδυνο για την οικονομική ανάπτυξη. Ενώ η ευρωζώνη εξακολουθεί να αισθάνεται τις επιπτώσεις της πανδημίας, η Λαγκάρντ αποδίδει το μεγαλύτερο μέρος της πίεσης στο ευρώ στη συνεχιζόμενη στρατιωτική σύγκρουση στην Ουκρανία.\nΑυτό δεν σημαίνει ότι η τράπεζα αναμένει μόνο μια οικονομική πτώση, αλλά οποιαδήποτε ανάπτυξη θα συμβεί πιο αργά από ό,τι αναμενόταν προηγουμένως. Σύμφωνα με την έκθεση της τράπεζας, οι μειωμένες ενεργειακές απαιτήσεις και το σταθερά χαμηλό ποσοστό ανεργίας μπορεί να συμβάλουν στον μετριασμό των επιπτώσεων του πολέμου στην οικονομία.\nΣχετικά θέματα:Κριστίν ΛαγκάρντΕΚΤeuΕυρωπαϊκή Ένωσηνομισματική πολιτική\nΤο νέο πλαίσιο για τις συμφωνίες ελεύθερων συναλλαγών πρέπει να περιλαμβάνει οργανώσεις της κοινωνίας των πολιτών


ΠΑΟΚ: «Χτύπημα» Σαββίδη με... Μουρίνιο (photo) - Onsports.gr\nOnsports team\t17 Νοεμβρίου 2020, 16:20\nΠΑΟΚ: Το «χτύπημα» του Γιώργου Σαββίδη είχε... Ζοσέ Μουρίνιο και χειροκροτήματα.\nΕιδικότερα, ο Πορτογάλος τεχνικός έγραψε: Εξαιρετική εβδομάδα ποδοσφαίρου. Σπουδαία συναισθήματα στα παιχνίδια των Εθνικών ομάδων, εξαιρετικά φιλικά...». Ο Γιώργος Σαββίδης με δική του ανάρτηση έδειξε πως συμφωνεί απόλυτα με τον Μουρίνιο, όπως μπορείτε να δείτε και στο Gallery.\nΚατά τα άλλα σε ό,τι αφορά το αγωνιστικό μέρος του ΠΑΟΚ, ο Πάμπλο Γκαρσία το... ψάχνει για το αριστερό άκρο της άμυνας εν όψει ΠΑΣ Γιάννινα. Ο «Ινδιάνος» που δεν έχει στην διάθεσή του τον Γιαννούλη τόσο λόγω τραυματισμού όσο και... κορονοϊού, είναι ανάμεσα στον Βιεϊρίνια και τον Περέιρα.\nΗ ανησυχία πάντως του Πάμπλο Γκαρσία έχει να κάνει και με την κατάσταση του Ομάρ Ελ Καντουρί που αποχώρησε με πρόβλημα από την προπόνηση της Δευτέρας.\n19 λεπτά πριν Αφγανιστάν: Το «κορίτσι με τα πράσινα μάτια» είναι 49 ετών και μόλις σταμάτησε να περιπλανιέται\n46 λεπτά πριν Επισκοπή: Οι εκλεκτοί Βέλιτς με Χανιά - Με 21 παίκτες στο κρητικό ντέρμπι


Οι ευγενέστερες ψυχές έχουν υποφέρει το σκοτεινότερο παρελθόν | synoro news\nΈχουμε, οι περισσότεροι, συνειδητοποιήσει ότι οι άνθρωποι δεν ζούνε όλοι την ίδια ζωή- κάποιοι έχουν πιο ευτυχισμένο παρελθόν ή παρόν, ενώ άλλοι υποφέρουν περισσότερο. Βέβαια, όλοι περνάμε από δοκιμασίες στη ζωή, με κάποιο τρόπο. Και πάντα θα έχουμε να αντιμετωπίσουμε ένα εμπόδιο που θα καθορίσει τις επερχόμενες εμπειρίες μας και το ποιοι θα γίνουμε.\nΈχετε ποτέ παρατηρήσει ότι ο άνθρωπος που χαμογελά περισσότερο είναι και ο πιο θλιμμένος κατά βάθος; Εκείνοι που θεραπεύουν πληγωμένες καρδιές, είναι και οι ευγενέστεροι άνθρωποι που θα συναντήσετε. Αυτοί είναι που απεχθάνονται να βλέπουν τους άλλους να πονούν, επειδή γνωρίζουν πώς είναι να μην αγαπιέσαι, να είσαι θλιμμένος, πληγωμένος και μόνος. Και είναι αυτοί που κάνουν ό,τι μπορούν, ώστε κανείς άλλος να μη νιώσει τον ίδιο πόνο που νιώθουν εκείνοι κάθε μέρα.\nΌταν έχεις ζήσει μια επώδυνη ζωή, βρίσκεις τη χαρά στο να είσαι καλός άνθρωπος. Μαθαίνεις να δίνεις αγάπη και συμπόνοια, αυτά δηλαδή που κι εσύ λαχταρούσες πάντα.\nΜεγάλωσα σε ένα σκληρό περιβάλλον. Δεν έχω πολλές χαρούμενες αναμνήσεις• η ζωή μου ήταν πάντα ένα συναισθηματικό γαϊτανάκι. Έχω πληγωθεί σωματικά, συναισθηματικά και ψυχικά, κι όμως στέκομαι ακόμα όρθια. Έχω πάει στην κόλαση και επέστρεψα παρά τις δυσκολίες, και όσο μεγαλώνω, συνειδητοποιώ ότι απλά θέλω οι άνθρωποι να νιώθουν καλά. Θέλω να βιώσουν μια διαφορετική πραγματικότητα από αυτή στην οποία εγώ μεγάλωσα. Θέλω να χαμογελώ στους ανθρώπους καθώς με προσπερνούν και θέλω να κάνω τη διαφορά. Συνειδητοποίησα ότι το να δείχνω καλοσύνη κάνει τους άλλους να νιώθουν όμορφα, αλλά και εμένα την ίδια.\nΕμείς μάθαμε να βλέπουμε το φως στον κόσμο, επειδή έχουμε επίσης δει το σκοτάδι. Ένας καλόκαρδος άνθρωπος έχει τη δύναμη να φωτίζει ένα σκοτεινό δωμάτιο, επειδή εκμεταλλεύεται τη θετικότητα για να δημιουργήσει φως. Γεννηθήκαμε σε σκοτεινές εποχές και ζήσαμε υπό δύσκολες συνθήκες, αλλά πάντα βρίσκαμε διέξοδο. Υποφέραμε σε κάποιες από τις τρομακτικότερες στιγμές που κάποιος μπορεί να φανταστεί. Όταν είσαι πληγωμένος σε όλη σου τη ζωή, δεν θες τίποτε άλλο πια πέρα από χαρά και ευτυχία. Οι ευγενικές ψυχές είναι εκείνες που έχουν βασανιστεί πολύ και γι’ αυτό έχουν διαφορετική οπτική για τη ζωή.\nΟι ευγενέστεροι άνθρωποι έχουν δει κάθε προσωπείο της ζωής, γνωρίζουν τη τέχνη της μεταμόρφωσης της αρνητικότητας σε θετικότητα.\nΟι ευγενέστερες ψυχές έχουν νιώσει την καρδιά τους να ξεριζώνεται πολλές φορές. Καταλαβαίνουν πώς πραγματικά είναι η θλίψη, η απογοήτευση, η απώλεια και η αποτυχία, επειδή έχει συμβεί σε αυτούς σε ένα πολύ βαθύ επίπεδο. Αυτό τους διευκολύνει στο να ακούνε εκείνους που υποφέρουν από μια παρόμοια εμπειρία και να στο να κατανοούν πώς νιώθουν. Και είναι κάτι που δεν θέλουν οι άλλοι να νιώσουν, ειδικά αν νοιάζονται βαθιά για εκείνους.\nΆνθρωποι σαν κι εμένα που χρειάστηκε να ξεπεράσουν συναισθηματικά εμπόδια έχουν μάθει να είναι δυνατότεροι και ανθεκτικότεροι. Μέσω της κακής μας τύχης, των επιβαρυντικών καταστάσεων, της φτώχειας, της καταστροφής, των οικογενειακών προβλημάτων, βλέπουμε τον αγώνα ως μια διαδικασία μάθησης. Έχουμε μάθει να επιβιώνουμε και να προοδεύουμε, ενάντια σε κάθε πρόβλεψη. Κάθε αποτυχία μας έδωσε μια νέα αχτίδα ελπίδας για να ξεκινήσουμε από την αρχή.\nΟι ευγενέστεροι άνθρωποι δε γεννιούνται έτσι- έχουν διαμορφωθεί έτσι μέσω των επιλογών που έκαναν κατά τη διάρκεια των δοκιμασιών. Έχουν αντέξει τις δυσκολότερες καταιγίδες χωρίς να πνιγούν, γι’ αυτούς, όλα είναι πιθανά.\nΕίναι εύκολο να είναι κανείς μίζερος, αρνητικός και να τα παρατάει. Η αντοχή και η καλοσύνη, παρά όλες τις κακουχίες και δυσκολίες στη ζωή απαιτεί δύναμη. Η επιλογή είναι δική μας, όσον αφορά στην επιβίωση ή στην ήττα μας. Μπορείτε να παραδοθείτε ή να πολεμήσετε, αλλά ο τρόπος που χειριζόμαστε τις δοκιμασίες είναι αυτός που μας κάνει πικρόχολους ή γλυκούς ανθρώπους και εκείνοι που επιβιώνουν είναι οι γλυκύτεροι και ευγενέστεροι άνθρωποι, αλλά και οι δυνατότεροι.


Η κραυγή του λαού - Ιστορίες από την Παρισινή Κομμούνα\nΔύσκολα να συγκεντρωθεί κανένας μετά την ξαφνική αναχώρηση του Μανώλη Ρασούλη.\nΟσο και αν δεν τα πάω καλά με την έννοια κράτους-έθνους, νομίζω πως αυτή η αναπάντεχη απόφαση του Μανώλη, να μας αφήσει μόνους, έχει για μένα τη σημασία μιας εθνικής απώλειας. Δεν μπορέσαμε σαν κοινωνία να του πληρώσουμε ούτε το νοίκι του ούτε τα έξοδα της κηδείας του. Κατά του «ευεργέτου» για ακόμη μία φορά. Με τον Μανώλη θα ξαναμιλήσουμε σε ένα από τα επόμενα σημειώματά μας για να μη φανούν αυτά τα λόγια μου λαϊκίστικα και φανφαρόνικα. Εμείς οι ζωντανοί έχουμε τη δυνατότητα να μιλήσουμε με τους πεθαμένους. Κανείς δεν φεύγει απόλυτα από τη ζωή. Ενα μέρος δικό του έχει φωλιάσει μέσα μας και το κουβαλάμε μέχρι να έρθει και η δικιά μας στιγμή. Η ζωή είναι αθάνατη και οι άνθρωποι, κάποιες στιγμές της, που μεταφέρουν αενάως το φως.\nΟ Μανώλης δεν πρόλαβε να διαβάσει το βιβλίο των Ταρντί-Βοτρέν, για την Παρισινή Κομμούνα, που κυκλοφόρησε αυτή την εβδομάδα από τις εκδόσεις «ΚΨΜ», με τίτλο: «Η κραυγή του λαού». Σε δύσκολες εποχές, ένα κόμικς 320 σελίδων είναι ένα εκδοτικό γεγονός. Το βιβλίο κυκλοφόρησε για πρώτη φορά στα γαλλικά σε τέσσερα λευκώματα, προφανώς για εμπορικούς λόγους, και για το εξωτερικό έγινε μια επιτομή, που δίνει στο βιβλίο μεγαλύτερη ένταση και σφρίγος. Η μετάφραση είναι του Γιάννη Καυκιά, που αποδίδει σε ρέοντα ελληνικά, ένα εξαιρετικά δύσκολο κείμενο που στηρίζεται στη γλώσσα της εποχής και στα διάφορα ιδιόλεκτα της κάθε κοινωνικής ομάδας, που επινοεί τη δικιά της γλώσσα μέσα στην επίσημη γλώσσα.\nΤο βιβλίο αυτό έχει πολλά επίπεδα. Κατ' αρχήν έχουμε ένα μυθιστόρημα του Ζαν Βοτρέν που στηρίζεται και εμπνέεται από τους κλασικούς Γάλλους συγγραφείς του 19ου αιώνα. Η μυθοπλασία του είναι έντονα επηρεασμένη από τον Βικτόρ Ουγκό. Παράλληλα τα ιστορικά γεγονότα της Επανάστασης της Παρισινής Κομμούνας μεταφέρονται με μεγάλη ακρίβεια, χωρίς εξιδανικεύσεις, ηρωοποιήσεις και παντελή έλλειψη προπαγάνδας. Και εδώ ο πειρασμός ήταν μεγάλος. Αν νικούσε η Παρισινή Κομμούνα, θα ήταν μεγαλύτερο γεγονός από τη Γαλλική Επανάσταση, γιατί είχε πολλά συγγενικά σημεία με την Αθηναϊκή Δημοκρατία και όλες οι αποφάσεις και τα διατάγματα ψηφίζονταν σε ανοιχτές γενικές συνελεύσεις. Στην εξέγερση συμμετέχουν πολλοί εθελοντές από διάφορες ευρωπαϊκές χώρες, ανάμεσά τους και Ελληνες που ποτέ δεν μάθαμε τα ονόματά τους. Απ' ό,τι είμαι σε θέση να γνωρίζω, ουδέποτε έγινε μια ιστορική έρευνα για αυτούς τους ήρωες της δημοκρατίας και αμφιβάλλω αν υπάρχουν και στοιχεία. Η καταστολή της Κομμούνας ήταν ένα τρομακτικό σφαγείο.\nΤουλάχιστον είκοσι χιλιάδες Παριζιάνοι και ξένοι σφαγιάστηκαν. Οι Βερσαγιέζοι εκτελούσαν αιχμαλώτους, τραυματίες, γυναίκες και παιδιά, άσχετα αν ήταν άμαχοι ή μάχιμοι. Αν τα χέρια σου ήταν ροζισμένα από μια χειρωνακτική δουλειά, αυτό ήταν απόδειξη πως ήσουν κομμουνάρος, και αρκούσε για να εκτελεστείς. Για πολλά χρόνια μετά την Παρισινή Κομμούνα δεν υπήρχε εργάτης στο Παρίσι και οι μετέπειτα κυβερνήσεις αναγκάστηκαν να φέρουν εργάτες από τις αποικίες.\nΟ Ζακ Ταρντί, ένας από τους μεγαλύτερους σύγχρονους κομίστες, κατορθώνει ένα θαύμα. Ζωντανεύει όλη την εποχή και έχεις την εντύπωση πως την κινηματογραφεί. Και αυτό σημαίνει τεράστια έρευνα για την εποχή, όχι μονάχα για τα ιστορικά γεγονότα αλλά για την καθημερινή ζωή και τα χρηστικά αντικείμενά της, π.χ. ρούχα, καπέλα, ποτήρια κ.λπ. Στο μόνο που δεν είχε δυσκολία ήταν στην εικονογράφηση του ίδιου του Παρισιού. Το Παρίσι του 1871 είναι ίδιο με το σημερινό. Οι Παριζιάνοι είχαν την τύχη να μη γνωρίσουν την αντιπαροχή. Μπορεί να έχασαν κάποιο διαμέρισμα, αλλά κέρδισαν την πόλη τους. Περιττό να πούμε πως η Παρισινή Κομμούνα αγνοήθηκε όχι μόνο από την επίσημη γαλλική ιστορία, αλλά και από όλες τις αντίστοιχες ιστορίες όλων των ευρωπαϊκών χωρών. Στην Ελλάδα έχουμε μεσάνυχτα. Και από αυτή την άποψη, αυτό το βιβλίο καλύπτει ένα αδικαιολόγητο κενό και ταυτόχρονα δημιουργεί ένα πολιτιστικό γεγονός. Θα προσεχθεί άραγε; Η χώρα μας έχει παράδοση να θάβει ό,τι έχει αξία.


Big Business - Θετικό κλίμα στο Χρηματιστήριο - Επανήλθε πάνω από τις 830 μονάδες ο δείκτης\nΤετάρτη, 09 Οκτωβρίου 2019 17:59\nO Γενικός Δείκτης Τιμών έκλεισε πάνω από επίπεδα των 830 μονάδων, στις 831,72 μονάδες, σημειώνοντας άνοδο 0,93%. Ενδοσυνεδριακά κατέγραψε υψηλότερη τιμή στις 836,22 μονάδες (+1,48%). Η αξία των συναλλαγών ανήλθε στα 43,730 εκατ. ευρώ, ενώ διακινήθηκαν 30.008.982 μετοχές.\nΟ δείκτης υψηλής κεφαλαιοποίησης σημείωσε άνοδο σε ποσοστό 0,69%, ενώ ο δείκτης της μεσαίας κεφαλαιοποίησης ενισχύθηκε σε ποσοστό 1,11%. Από τις μετοχές της υψηλής κεφαλαιοποίησης, τη μεγαλύτερη άνοδο κατέγραψαν οι μετοχές της Viohalco(+4,39%), της Πειραιώς(+3,04%), της ΔΕΗ(+2,67%), της Τέρνα Ενεργειακή(+2,29%) και της Εθνικής(+2,08%). Αντιθέτως, τη μεγαλύτερη πτώση σημείωσαν οι μετοχές της Motor Oil(-1,41%), του ΟΠΑΠ(-0,64%) και της Lamda Development(-0,54%).\nΤον μεγαλύτερο όγκο συναλλαγών παρουσίασαν η MIG και η Eurobank διακινώντας 10,213.241 και 6.783.373 μετοχές, αντιστοίχως. Τη μεγαλύτερη αξία συναλλαγών σημείωσαν ο ΟΤΕ με 6,625 εκατ. ευρώ και η Eurobank με 5,686 εκατ. ευρώ.\nΑνοδικά κινήθηκαν 75 μετοχές, 33 πτωτικά και 26 παρέμειναν σταθερές. Τη μεγαλύτερη άνοδο σημείωσαν οι μετοχές: Δρομέας+10,78% και Αγροτικός Οίκος Σπύρου+9,91%. Τη μεγαλύτερη πτώση κατέγραψαν οι μετοχές: Tρία 'Αλφα (π) -19,05% και SATO-17,86%.


Η σημασία της υγιεινής διατροφής - DASoftware\nΕίστε εδώ: Αρχική1 / Blog2 / eDietitian3 / Η σημασία της υγιεινής διατροφής\nΌταν μιλάμε για έναν υγιεινό τρόπο ζωής, δεν σημαίνει απαραίτητα μόνο τη διατήρηση του σώματός μας ή την παρακολούθηση του βάρους μας. Φροντίζοντας αυτό που τρώμε τελικά σημαίνει ότι φροντίζουμε το σώμα μας, το μυαλό μας και την ψυχή μας.\nΜακροπρόθεσμα, ένας υγιεινός τρόπος ζωής είναι το καλύτερο δώρο που θα μπορούσατε να δώσετε στον εαυτό σας.\nΥγιεινή διατροφή σημαίνει έναν υγιεινό τρόπο ζωής και ένας υγιεινός τρόπος ζωής όχι μόνο σας προστατεύει από πολλές ασθένειες, αλλά και από την ψυχική σας ευεξία και την ποιότητα των σκέψεών σας και το καλύτερο μέρος εξοικονομεί και τα χρήματά σας.\nΜε άλλα λόγια, οι επιλογές σας για φαγητό αποφασίζουν τη γενική κατάσταση και την υγεία σας.\nΓια την τυχερή μας τύχη, το eDietician έχει κάνει ένα λογισμικό εξοικονόμησης ζωής για εμάς, προκειμένου να μας βοηθήσει να διατηρήσουμε την υγεία μας υπό έλεγχο.\nΑυτό το άρθρο θα σας βοηθήσει να κατανοήσετε τη διαδικασία του τρόπου εργασίας με έναν διαιτολόγο και πώς το eDietitian λογισμικό σας βοηθά και εσείς και ο διαιτολόγος σας να διαχειριστείτε καλύτερα τη διατροφή σας.\nΕίναι σημαντικό να κατανοήσουμε τι είναι μια δίαιτα για να εμβαθύνουμε περισσότερο στο πώς λειτουργεί. Όταν μιλάμε για υγιεινή διατροφή, δεν πρέπει να περιμένουμε κάθε είδος απαραίτητης θρεπτικής ουσίας από ένα μόνο φαγητό. Μια υγιεινή διατροφή σημαίνει ενσωμάτωση μιας ποικιλίας διαφορετικών τροφίμων. Μια υγιεινή διατροφή είναι αυτή που μας παρέχει κάθε είδους απαραίτητη βιταμίνη, μέταλλα και επαρκή υγρά που χρειάζεται το σώμα μας για να διατηρήσει τον μεταβολισμό μας και άλλες διαδικασίες να λειτουργούν ομαλά. Περιλαμβάνει επίσης την αποφυγή κάθε είδους τροφής, που περιέχει κορεσμένα λίπη, κάτι που κάνει το αντίθετο. Ένα σημαντικό πράγμα που πρέπει να έχουμε κατά νου όταν μιλάμε για υγιεινή διατροφή, είναι η ενεργειακή ισορροπία. Το σωστό είδος υγιεινής διατροφής είναι εκείνο που έχει ακριβώς την κατάλληλη ποσότητα Ενέργειας με τη μορφή θερμίδων σε αυτό. Όταν η ποσότητα ενέργειας που καταναλώνουμε από τα τρόφιμα που τρώμε είναι ίση με την ποσότητα ενέργειας που χρησιμοποιούμε εκτελώντας τις καθημερινές μας εργασίες, γνωρίζετε ότι το κάνετε σωστά. Αν κοιτάξουμε τα στατιστικά στοιχεία, το 50% των ενηλίκων στο Ηνωμένο Βασίλειο είναι υπέρβαροι ή παχύσαρκοι. Θα πρέπει πραγματικά να είναι μια σοβαρή ανησυχία, αλλά κανείς δεν είναι έτοιμος να κάνει αυτήν τη συνομιλία. Η παχυσαρκία θα μπορούσε να οδηγήσει σε τεμπελιά, μη παραγωγικό και μη εμπνευσμένο μυαλό, έλλειψη δημιουργικότητας και πολλά άλλα, να μας εκθέσει σε διάφορες θανατηφόρες ασθένειες όπως οι καρδιακές παθήσεις και θα μπορούσε πραγματικά να καταλήξει να πάρει τη ζωή μας εάν δεν την πάρουμε στα σοβαρά.\nΓιατί είναι σημαντική η υγιεινή διατροφή;\nΈνα θεμέλιο για μια υγιή, μακρά, χωρίς ασθένειες ζωή είναι το πιάτο μας. Ναι, αυτό που αποφασίζετε να έχετε ως γεύμα. Εσείς ελέγχετε πώς αισθάνεστε. Μόλις αρχίσετε να ενσωματώνετε έναν υγιεινό τρόπο ζωής στη ρουτίνα σας, θα παρατηρήσετε πόσο επηρεάζει και τις καθημερινές σας εργασίες. Είναι τόσο σημαντικό να αισθάνεστε κίνητρα και δραστήρια. Και μια υγιεινή διατροφή διασφαλίζει ότι θα δώσετε το καλύτερό σας, προετοιμάζεστε για τις προκλήσεις που έχει να προσφέρει η ζωή και το σώμα σας σας υποστηρίζει πλήρως στην πορεία. Όσο πολύχρωμο θα είναι το πιάτο σας, τόσο πολύχρωμο θα φαίνεται η ζωή σας. Σήμερα, η κατανάλωση σκουπιδιών δεν έχει ενοχληθεί. Έχουμε σκουπίδια διαθέσιμα σε ένα χέρι, όπου κι αν πηγαίνουμε. Κατά συνέπεια, οι ανθυγιεινές διατροφικές συνήθειες έχουν γίνει μέρος της ζωής μας. Αυτό που δεν γνωρίζουμε είναι η σημαντική συμβολή στις ασθένειες και τους κινδύνους για την υγεία. Οι στατιστικές δείχνουν ότι υπάρχει μια ανησυχητική αύξηση των χρόνιων παθήσεων, ειδικά σε νεότερους ενήλικες.\nΤι ακριβώς μας ωφελεί ένας υγιεινός τρόπος ζωής;\nΓια να μειωθεί ο κίνδυνος ασθενειών, όπως η παχυσαρκία, ο διαβήτης, η υπέρταση, η οστεοπόρωση και ορισμένοι τύποι καρκίνων, είναι απαραίτητη μια υγιεινή διατροφή. Οι διατροφικές συνήθειες που καθιερώθηκαν στην παιδική ηλικία μένουν με ένα άτομο ακόμη και στην ενηλικίωση. Αυτές οι συνήθειες επηρεάζουν τη συνολική διατροφή και τον τρόπο ζωής ενός ατόμου. Είναι επομένως ζωτικής σημασίας να ακολουθείτε υγιεινές διατροφικές συνήθειες από νεαρή ηλικία.\nΓια να ξεκινήσει το καθημερινό μπλουζ, η κόπωση, η κακή απόδοση και η τεμπελιά, μια υγιεινή διατροφή παίζει ζωτικό ρόλο. Η επιλογή για πιο υγιεινές επιλογές στα γεύματα μπορεί να βελτιώσει σημαντικά τα επίπεδα ενέργειας σας. Σύμφωνα με τους ερευνητές, τα σάκχαρα στο πρόχειρο φαγητό μπορούν να οδηγήσουν σε γρήγορη πτώση του σακχάρου στο αίμα, λόγω της αύξησης της ινσουλίνης. Θα μπορούσε να οδηγήσει σε ένα γενικό αίσθημα κόπωσης, θαμπό και ασταθής διάθεση, και να αυξήσει τη φλεγμονή στο σώμα σας.\nΜια υγιεινή διατροφή θα προστατεύσει επίσης τον εγκέφαλο από την ταχύτερη αποσύνθεση. Μια ανθυγιεινή διατροφή έχει ως αποτέλεσμα να είμαστε μη παραγωγικοί, υποκινημένοι και συχνά τα άτομα με ανθυγιεινό τρόπο ζωής θεωρούνται ψυχικά ασταθή και στερούνται δημιουργικότητας. Αυτό αποδεικνύει το ρόλο της διατροφής στη συνολική υγεία μας.\nΣκεφτείτε τον εγκέφαλό σας σαν ένα αυτοκίνητο που θα προσφέρει τις καλύτερες επιδόσεις του μόνο με καύσιμα εξαιρετικής ποιότητας. Το καύσιμο για το μυαλό σας θα προέλθει από τα τρόφιμα που καταναλώνετε και θα έχει τόσο βραχυπρόθεσμα όσο και μακροπρόθεσμα αποτελέσματα.\nΕνσωματώστε τα χόρτα και τις πρωτεΐνες στη ζωή σας και θα δείτε πόσο μετριάζει τη διάθεσή σας.\nΗ κατανάλωση υγιεινών τροφών σημαίνει επίσης τη διατήρηση της ποσότητας όσων τρώτε και της ποσότητας θερμίδων που καίτε. Έτσι, καταναλώνετε ακριβώς αυτό το ποσό και παραμένετε σε φόρμα και δεν παίρνετε βάρος. Εκτός από αυτό, η αποφυγή λιπαρών και μολυσμένων με λάδι φαγητού είναι επίσης το κλειδί για να αποκτήσετε ένα τέλειο σχήμα σώματος και να επιτύχετε το βάρος του στόχου σας!\nΠώς βοηθούν οι διαιτολόγοι να δημιουργήσουν μια υγιεινή διατροφή;\nΕίστε κάποιος που δεν έχει πολύ διαθέσιμο χρόνο; Είστε κάποιος που έχει κουραστεί να τρώει ανθιυγεινά και απλά αισθάνεται την ανάγκη να ελέγχετε τον εαυτό σας και απλά δεν μπορείτε να καταλάβετε από πού να ξεκινήσετε; Είστε κάποιος που θέλει να απαλλαγεί από τις καθημερινές πατάτες τηγανιτές και αναψυκτικά που παραγγέλνατε καθημερινά;\nΜην ανησυχείτε, θα μπορούσατε εύκολα να λάβετε αυτή τη βοήθεια από έναν διαιτολόγο τώρα. Διαιτολόγος είναι κάποιος που γνωρίζει το φαγητό, με όλες τις αισθήσεις. Είναι κάποιος που έχει μελετήσει διεξοδικά και αναλύσει σωστά και εργάστηκε για την ανάπτυξη μιας πιο υγιεινής διατροφής για εσάς. Ο προγραμματισμός θρεπτικών προγραμμάτων διατροφής για ανθρώπους δεν είναι ένας εύκολος ή γενικευμένος τομέας. Εξαρτάται από τις απαιτήσεις του ατόμου, τις προηγούμενες συνήθειες διατροφής, τα προβλήματα υγείας και, σε ορισμένες περιπτώσεις, από το παρελθόν ιστορικό υγείας.\nΟι διαιτολόγοι βοηθούν τους ανθρώπους να κατανοήσουν τη σημασία του τι καταναλώνουν, και το πιο σημαντικό, πώς να το καταναλώνουν επειδή η πλειοψηφία των ανθρώπων δεν γνωρίζει τον αντίκτυπο του τι τρώνε. Με τη γνώση και την εμπειρία στα τρόφιμα που δεν έχει ένας μέσος άνθρωπος, ένας διαιτολόγος χρησιμοποιεί την εξειδικευμένη εκπαίδευσή του για να εκπαιδεύσει τους ανθρώπους σχετικά με τη σημασία μιας υγιεινής διατροφής.\nΠώς το λογισμικό eDietitian βοηθά τους διαιτολόγους να διαχειρίζονται την εργασία;\nΣτην τρέχουσα εποχή της τεχνολογίας, είναι η στιγμή που τα πάντα γύρω μας είναι παγιδευμένα σε ένα τεράστιο δίκτυο τεχνολογίας. Έχει καταστεί βολικό για εμάς να έχουμε πρόσβαση σε οτιδήποτε και σε ό, τι χρειαζόμαστε με ένα μόνο άγγιγμα στα ηλεκτρονικά μας gadget.\nΤο eDietician είναι ένα επαναστατικό εργαλείο που στοχεύει στη σύνδεση διαιτολόγων με τους πελάτες τους μέσω του Διαδικτύου. Θα επιτρέψει στο διαιτολόγο να συναντηθεί με τον ασθενή ή τον πελάτη του μέσω Διαδικτύου, μειώνοντας την ανάγκη μετακίνησης.\nΜε αυτήν την εφαρμογή, ο διαιτολόγος όχι μόνο μπορεί να κλείσει ραντεβού στο πρόγραμμά του, και να κάνει ένα σχέδιο διατροφής, αλλά μπορεί επίσης να διατηρήσει επαφή με τον πελάτη. Το μόνο που χρειάζεται είναι ένα κλικ στην οθόνη.\nΕπιπλέον, το εργαλείο είναι γεμάτο με ορισμένες προ-αποθηκευμένες πληροφορίες για διάφορα τρόφιμα, διατροφικά σχέδια και διατροφική αξία. Το eDietician όχι μόνο θα βοηθήσει τον πελάτη να εντοπίσει τον καλύτερο διαιτολόγο, αλλά θα βοηθήσει επίσης τον διαιτολόγο να κάνει ένα πρόγραμμα διατροφής πιο γρήγορα.\nΤο eDietician βοηθά επίσης στην εύρεση του ιστορικού λιπομετρίας και στον υπολογισμό του δείκτη μάζας σώματος (ΔΜΣ) του ασθενούς. Θα μειώσει το χρόνο και την προσπάθεια και θα βοηθήσει επίσης να κάνετε ακριβή σχέδια βάσει υπολογισμών.\nΚατά συνέπεια, το eDietician είναι ένα τέλειο εργαλείο τόσο για τον πελάτη όσο και για τον διαιτολόγο. Δεν βοήθησε μόνο στη μείωση του βάρους ενός πελάτη, αλλά συνέβαλε επίσης στη διατήρηση του ιστορικού ενός πελάτη, στην πρόοδό του, οποιεσδήποτε αλλαγές στα σχέδια διατροφής και βοήθησε να υπολογίσει τα αποτελέσματα πιο γρήγορα. Η παραμονή σε επαφή με τον διαιτολόγο δεν ήταν ποτέ τόσο εύκολη, με το πλήρες ιστορικό και τα γεύματα που διατίθενται με ένα μόνο κλικ, γιατί πραγματικά φροντίζουμε την υγεία σας.\nΕργασία απο παντού\nΔιαχείρηση πελατολογίου & ραντεβού\nΙστορικό λιπομετρήσεων & υπολογισμός δεικτών\nΚατάρτιση & Ανάλυση διατροφών\nΠίνακες τροφίμων και επιλογή εισαγωγής απο USDA πίνακα\nΔημιουργία εύκολα και γρήγορα διαιτολογίων με την χρήση πρότυπων διατροφών και γευμάτων\nΔημιουργήστε έναν υγιεινό τρόπο ζωής Εργασία από το σπίτι συμβουλές για επαγγελματίες...


Πέθανε ο Ultimate Warrior! - alterinfo.gr\nΤην τελευταία του πνοή άφησε τα ξημερώματα της Τετάρτης οι Ultimate Warrior κάτι που ανακοίνωσε η WWE. «Η WWE είναι σοκαρισμένη και βαθύτατα θλιμμένη στο άκουσμα του θανάτου ενός από τους πιο γνωστούς Superstars του χώρου, του Ultimate Warrior.\nO Warrior άρχισε την καριέρα του το 1987 και γρήγορα έγινε ένας από τους σημαντικότερους παλαιστές στην ιστορία», αναφέρει η σχετική ανακοίνωση…\nΌπως αναφέρει και η σχετική ανακοίνωση ο Warrior έγινε γνωστός για τις μεγάλες «μάχες» με τον Hulk Hogan τον οποίο και νίκησε σε έναν από τους αγώνες που έχουν μείνει στην ιστορία για να κατακτήσει το πρωτάθλημα.\nΩς ειρωνεία μπορεί να θεωρηθεί το γεγονός ότι πριν από λίγες ημέρες ο Warrior «μπήκε» στο Hall of Fame.\nΣύμφωνα με τις ιστοσελίδες στις ΗΠΑ ο Jim Hellwig έπεσε αναίσθητος το απόγευμα της Τρίτης έξω από ξενοδοχείο στην Αριζόνα όταν περπατούσε προς το αυτοκίνητό του.\nΜεταφέρθηκε άμεσα στο πλησιέστερο νοσοκομείο στο οποίο απλώς επιβεβαιώθηκε ο θάνατός του.


Απάντηση ΑΝΥΠΕΞ κας Μ. Ξενογιαννακοπούλου σε Επίκαιρη Ερώτηση Βουλευτή ΛAOΣ κ. Κ. Βελόπουλου «σχετικά με την ΠΓΔΜ» - Ανακοινώσεις - Δηλώσεις - Ομιλίες\nΑρχική Επικαιρότητα Ανακοινώσεις - Δηλώσεις - Ομιλίες Απάντηση ΑΝΥΠΕΞ κας Μ. Ξενογιαννακοπούλου σε Επίκαιρη Ερώτηση Βουλευτή ΛAOΣ κ. Κ. Βελόπουλου «σχετικά με την ΠΓΔΜ»\nΑπάντηση ΑΝΥΠΕΞ κας Μ. Ξενογιαννακοπούλου σε Επίκαιρη Ερώτηση Βουλευτή ΛAOΣ κ. Κ. Βελόπουλου «σχετικά με την ΠΓΔΜ»\nΑγαπητέ συνάδελφε, επειδή μιλάμε για ένα θέμα ιδιαίτερα σοβαρό νομίζω ότι η χώρα μας έχει μια πολύ σαφή και ξεκάθαρη θέση. Δεν υπάρχει κανένα παρασκήνιο , ούτε υπάρχουν προτάσεις κάτω από το τραπέζι.\nΗ θέση μας είναι ισχυρή , είναι αξιόπιστη , είναι αποτελεσματική όσον αφορά την προώθηση των συμφερόντων μας , επειδή η φωνή μας είναι σαφής και ενιαία. Λέμε τα ίδια παντού. Αυτά που λέμε στη Βουλή των Ελλήνων, αυτά που λέμε στο εσωτερικό , αυτά λέμε και στους εταίρους μας , αυτά λέμε και στη Διεθνή Κοινότητα. Έχουμε, επομένως ένα μοναδικό ενιαίο και αξιόπιστο μήνυμα. Έχουμε χαράξει την ξεκάθαρη κόκκινη γραμμή , η οποία , όπως ξέρετε, έχει και τη συντριπτική υποστήριξη των πολιτικών δυνάμεων σε αυτό εδώ το Κοινοβούλιο και στη χώρα μας.\nΗ θέση μας λοιπόν είναι σαφής. Ονομασία με γεωγραφικό προσδιορισμό και εφαρμογή έναντι όλων. Και δε νομίζω ότι θα βοηθούσε αυτή τη στιγμή ούτε τη θέση της χώρα μας , ούτε φυσικά τη διαπραγματευτική μας ισχύ και δύναμη να μπούμε σε μία τέτοια περιπτωσιολογία. Σαφώς εσείς φαντάζομαι, ότι αυτά που αναφέρατε, τα αναφέρατε με μία μορφή σκωπτική. Δε νομίζω φυσικά ότι σοβαρολογούσατε. Νομίζω επίσης ότι δεν πρέπει για αυτά τα θέματα να μιλάμε με αυτόν τον τρόπο. Χρειάζεται νομίζω- επειδή αναγνωρίζω και γνωρίζω την ευαισθησία σας- να κρατάμε ένα τόνο σοβαρότητας όταν μιλάμε για αυτά τα ζητήματα.\nΆρα λοιπόν, ονομασία με γεωγραφικό προσδιορισμό κι εφαρμογή έναντι όλων. Θέση ξεκάθαρη, θέση κρυστάλλινη. Και για αυτό το λόγο, επειδή ακριβώς έχουμε ενιαία φωνή κι έχουμε ξεκαθαρίσει τα όρια και τις γραμμές μας , βλέπετε ότι υπάρχει και μία σαφής αλλαγή του κλίματος. Γιατί εγώ θα σας θυμίσω που βρισκόμασταν πριν από ένα χρόνο όταν έγιναν οι εκλογές και αναλάβαμε την Κυβέρνηση. Γνωρίζετε πολύ καλά ότι εκείνες τις ημέρες των εκλογών βγήκε η έκθεση της Ευρωπαϊκής Επιτροπής , η οποία πρότεινε να αρχίσει η ενταξιακή διαπραγμάτευση για τη FYROM. Και μπορέσαμε με τη σαφήνεια της θέσης μας, αλλά και τη θετική μας διπλωματική πρωτοβουλία, με τις πρωτοβουλίες του Πρωθυπουργού, τις συναντήσεις που είχε και με το Πρωθυπουργό της FYROM , με ξεκάθαρη τοποθέτηση και φυσικά προς όλους τους εταίρους, στην Ευρωπαϊκή Ένωση, στο ΝΑΤΟ, στον ΟΗΕ, να αλλάξουμε αυτό το κλίμα , αγαπητέ συνάδελφε.\nΒλέπετε ότι ένα χρόνο μετά, η πίεση και τα βλέμματα δεν είναι πια προς εμάς, είναι προς τη μεριά της FYROM. Εκεί πλέον είναι η στιγμή και η απαίτηση να γίνει το επόμενο βήμα. Κι όχι βέβαια ωραία λόγια, αλλά λόγια και καλή διάθεση που θα είναι έμπρακτη. Αλλά δυστυχώς , ξέρουμε πολύ καλά ότι η θέση της FYROM παραμένει αδιάλλακτη, όπως είναι τα τελευταία δεκαεπτά χρόνια . Και για αυτό το λόγο από αυτό το Βήμα άλλη μια φορά να σας διαβεβαιώσω και νομίζω ότι εκφράζουμε όλο το Ελληνικό Κοινοβούλιο όταν λέμε ότι η θέση μας είναι σαφής.\nΕμείς είμαστε ειλικρινείς όταν λέμε ότι θέλουμε να υπάρξει μία λύση. Έχουμε δείξει την καλή μας διάθεση, έχουμε προσδιορίσει το πλαίσιο και τις κόκκινες γραμμές. Από εκεί και πέρα βέβαια είμαστε αταλάντευτοι σε αυτήν την κόκκινη γραμμή. Γιατί εμάς μας νοιάζει να εξασφαλίζουμε τα εθνικά μας συμφέροντα και ταυτόχρονα να αναδεικνύουμε συνεχώς ότι η Ελλάδα είναι πάντα παράγοντας ειρήνης, σταθερότητας, ασφάλειας και ανάπτυξης στην περιοχή μας.\nΔευτερολογία ΑΝΥΠΕΞ κας Μαριλίζας Ξενογιαννακοπούλου\nΑγαπητέ συνάδελφε, όταν μίλησα περί σοβαρότητας, για να έχουμε και ξεκάθαρες κουβέντες , δεν αμφισβήτησα την προσωπική σας σοβαρότητα. Αναγνώρισα και την ευαισθησία σας, ακόμα και αν υπάρχει διάσταση πολιτικών απόψεων. Μίλησα για τα παραδείγματα που θέσατε. Νομίζω ότι όταν μιλάμε για τέτοια θέματα, καλό είναι να έχουμε και μια σοβαρότητα στον τρόπο που μιλάμε. Να το ξεκαθαρίσουμε αυτό. Από εκεί και πέρα η θέση μας είναι ξεκάθαρη. Είναι μια θέση που έχει την συντριπτική υποστήριξη των πολιτικών δυνάμεων που είναι σε αυτήν την Βουλή, άρα κατά αντιστοιχία του ελληνικού λαού, ποτ εκφράζεται από αυτές τις δυνάμεις.\nΕίναι μια θέση η οποία αυτή τη στιγμή έχει ξεκαθαρίσει τη θέση της χώρας μας, έχει ισχυροποιήσει την διαπραγματευτική μας θέση καθώς δεν είμαστε εμείς που βρισκόμαστε στη γωνία. Εμείς έχουμε δείξει την ειλικρίνεια των προθέσεών μας , έχουμε δηλώσει ακριβώς ποια είναι η εθνική κόκκινη γραμμή και είμαστε αταλάντευτοι σε αυτό.\nΓια αυτό κιόλας λέμε ότι όλη αυτή τη χρονιά που πέρασε έχει μεταφερθεί η πίεση και φαίνεται αυτό. Έχει μεταφερθεί παντού. Είναι πλέον σαφές. Να σας θυμίσω δηλώσεις, παραδείγματος χάρη του Γενικού Γραμματέα του ΝΑΤΟ εδώ στην Αθήνα, επειδή τώρα έχουμε και τη συνάντηση κορυφής, που ήταν σαφείς. Είπε ότι δεν τίθεται θέμα ένταξης της FYROM στο ΝΑΤΟ, αν δεν υπάρχει η λύση του θέματος της ονομασίας ως κοινά αποδεκτής. Είναι σαφής θέση. Να σας θυμίσω τη θέση του Ευρωπαϊκού Συμβουλίου. Είναι επίσης σαφής θέση. Να σας επισημάνω επίσης την έκθεση που βγήκε πρόσφατα από την Ευρωπαϊκή Επιτροπή, που υπογραμμίζει για άλλη μια φορά την κεφαλαιώδη σημασία που έχει το θέμα της καλής γειτονίας και της επίλυσης του θέματος της ονομασίας.